pythainlp/thai-wiki-dataset-v4 huggingface dataset:
ไนท์กอนท์

ไนท์กอนท์  เป็นอมนุษย์ในเรื่องชุดตำนานคธูลู ไนกอนท์ปรากฏตัวในบทกวี "Night-Gaunts" และนิยาย "The Dream-Quest of Unknown Kadath"ของเอช. พี. เลิฟคราฟท์ โดยมีที่มาจากฝันร้ายในวัยเด็กของเลิฟคราฟท์เอง
ลักษณะ.
ไนท์กอนท์มีรูปร่างคล้ายกับมนุษย์ แต่ผอม ผิวสีดำ และไม่มีใบหน้า ผิวหนังของไนท์กอนท์ลื่นและหยุ่น บนหัวมีเขาซึ่งหันเข้าด้านในสองข้าง มือเป็นกรงเล็บ มีหางที่เป็นหนามซึ่งไนท์กอนท์ใช้จี้ให้เหยื่อยอมแพ้ และสามารถบินได้ด้วยปีกด้านหลัง
เลิฟคราฟท์เองนั้นได้ระบุว่าไนท์กอนท์เป็นเผ่าพันธุ์ที่รับใช้นอเดนส์ ในเรื่อง "The Strange High House in the Mist" และเดอะดรีมเควสต์ออฟอันโนนคาดัธ แต่ไบรอัน ลัมลีย์ได้โยงไนท์กอนท์เข้ากับเกรทโอลด์วัน "ยิบ ทสตลล์ "
ไนท์กอนท์มักจะอยู่ตามภูเขาในโลกแห่งความฝันแต่ก็สามารถพบเจอบนโลกและดาวอื่นได้ ไนท์กอนท์มักพยายามหลีกเลี่ยงมนุษย์ แต่ถ้ามีโอกาสก็จะใช้เล็บและหางจี้ให้ขยับไม่ได้ จากนั้นจึงจับพาบินขึ้นไปบนฟ้าก่อนปล่อยไว้ในพื้นที่ที่ต่ำลงมา บางครั้งพวกกูลก็จะใช้ไนท์กอนท์เป็นพาหนะเดินทางทางอากาศ 
เผ่าแชนแทคซึ่งรับใช้ไนอาลาโธเทปนั้นกลัวไนท์กอนท์อย่างมาก
หมายเหตุ.
<templatestyles src="Reflist/styles.css" />
ภาพหลอนซ่อนรอยมรณะ

ภาพหลอนซ่อนรอยมรณะ  เป็นภาพยนตร์อเมริกันในปี 2000 ในแนวระทึกขวัญ-จิตวิทยา เขียนบทและกำกับโดยคริสโตเฟอร์ โนแลน ดัดแปลงมาจากเรื่องสั้นของน้องชายของเขาที่ชื่อโจนาธาน โนแลน เรื่อง "Memento Mori" ภาพยนตร์นำแสดงโดยกาย เพียร์ช รับบทลีโอนาร์ด เชลบี ชายผู้สูญเสียความสามารถในการรับความจำใหม่ ๆ ในช่วงเปิดเรื่อง (ซึ่งเป็นตอนจบของเรื่อง) มีเนื้อหาที่บอกว่าลีโอนาร์ดฆ่าเท็ดดี้ (โจ แพนโทเลียโน) ในข้อหาข่มขืนและฆาตกรรมภรรยาเขา โดยได้ข้อมูลจากนาตาลี (แคร์รี-แอน มอส)
ภาพยนตร์เรื่องนี้มีความโดดเด่นอย่างมากในโครงเรื่องและเรื่องราว เรื่องราวจะคลี่คลายออกเป็น 2 ส่วน อันหนึ่งเป็นสีและอีกอันหนึ่งเป็นภาพขาวดำ ส่วนภาพขาวดำเป็นเรื่องเล่าตามลำดับเวลา แสดงเนื้อหาว่าลีโอนาร์ดสนทนาทางโทรศัพท์กับใครบางคนในห้องโมเทล ในส่วนการสืบสวนของลีโอนาร์ดเป็นภาพสีที่จะเล่าเรื่องย้อนหลัง และตั้งแต่เริ่มต้น ผู้ดูจะไม่รู้เหตุการณ์ก่อนหน้า เช่นเดียวกับตัวลีโอนาร์ด โดยให้คนดูเกิดความสับสน จนเมื่อจบเรื่องจะเฉลยการสอบสวนทั้งหมดและเหตุการณ์ที่ทำให้เท็ดดี้เสียชีวิต
"ภาพหลอนซ่อนรอยมรณะ" ออกฉายรอบปฐมทัศน์เมื่อวันที่ 5 กันยายน ค.ศ. 2000 ที่เทศกาลภาพยนตร์นานาชาติเวนิส ได้รับเสียงตอบรับที่ดี เช่นเดียวกับเมื่อออกฉายที่โรงภาพยนตร์ในยุโรปในเดือนตุลาคม 2000 นักวิจารณ์ต่างชมเชยว่ามีเอกลักษณ์เฉพาะตัว กับโครงสร้างที่ไม่ได้เป็นเส้นตรงและเนื้อหาเกี่ยวกับเรื่องความทรงจำ การรับรู้ ความเศร้าโศก การหลอกตัวเอง และการแก้แค้น ภาพยนตร์ประสบความสำเร็จบนตารางบ็อกซ์ออฟฟิส ได้รับรางวัลหลายรางวัล รวมถึงได้รับเสนอชื่อเข้าชิงรางวัลออสการ์สาขาบทภาพยนตร์ดั้งเดิมยอดเยี่ยมและตัดต่อยอดเยี่ยม
โทปิ เฮลิน

โทปิ เฮลิน  เจ้าของฉายา ไอรอนบอล เกิดวันที่ 21 พฤศจิกายน ค.ศ. 1978 เป็นนักมวยไทยชาวฟินแลนด์ ผู้ครองแชมป์รายการ ฟินนิชมวยไทย 4 สมัย รวมทั้งเป็นแชมป์โลกมวยไทยสมัครเล่นรุ่นเฮฟวีเวท ส่วนในปี ค.ศ. 2003 เขาได้เข้าสู่การแข่งระดับอาชีพ และเข้าร่วมการแข่งรายการเค-วัน สแกดิเนเวีย 2005 ที่สต็อกโฮล์ม ประเทศสวีเดน ทั้งนี้ เขามาจากค่ายตุรกุไทยบ็อกซิงคลับ ภายใต้การดูแลของพี่เลี้ยงและผู้ฝึกสอนที่เป็นแชมป์โลกจากสภามวยไทยโลก นามว่า ริกุ อิมโมเนน
บุญส่ง ชเลธร

ผู้ช่วยศาสตราจารย์ บุญส่ง ชเลธร ปัจจุบันเป็นรองคณบดีฝ่ายกิจการพิเศษ สถาบันรัฐประศาสนศาสตร์ มหาวิทยาลัยรังสิต รองหัวหน้าพรรคก้าวอิสระ อดีตผู้อำนวยการการเลือกตั้งพรรคเสรีรวมไทย และอดีตรองเลขาธิการพรรคสร้างอนาคตไทย
ประวัติ.
จบการศึกษาระดับปริญญาตรีการศึกษาเบื้องต้น จากวิทยาลัยครูสวนสุนันทา, ศิลปศาสตรบัณฑิต (รัฐศาสตร์) มหาวิทยาลัยรามคำแหง, รัฐประศาสนศาสตร์มหาบัณฑิต มหาวิทยาลัยรามคำแหง 
การทำงาน.
นายบุญส่ง มีชื่อเสียงมาจากการเป็นนักศึกษาที่ทำกิจกรรมทางการเมืองในช่วง พ.ศ. 2513–2516 ในระหว่างเป็นนักศึกษามหาวิทยาลัยรามคำแหง ในช่วงก่อนเกิดเหตุการณ์ 14 ตุลาคม พ.ศ. 2516 ไม่นาน นายบุญส่งถูกจับพร้อมกับบุคคลอื่นอีก 12 คน รวมเป็น 13 คน ที่เรียกกันว่า "13 ขบถรัฐธรรมนูญ" ในข้อหาคอมมิวนิสต์และปลุกปั่นการต่อต้านรัฐบาล เนื่องจากการเดินแจกใบปลิวตามสถานที่ต่าง ๆ ในกรุงเทพมหานคร เช่น ประตูน้ำ, อนุสาวรีย์ชัยสมรภูมิ, สยามสแควร์ ยังความไม่พอใจแก่กลุ่มนักศึกษาและประชาชนโดยมากได้ จนกลายมาเป็นเหตุการณ์จลาจลในที่สุด
หลังเหตุการณ์ 6 ตุลาคม พ.ศ. 2519 นายบุญส่งได้หลบหนีเข้าป่าเนื่องจากเหตุการณ์ เมื่อออกจากป่าแล้ว ได้ไปใช้ชีวิตอยู่ยังกรุงสต็อกโฮล์ม ประเทศสวีเดน โดยประกอบอาชีพเป็นครูสอนภาษาไทย-สวีเดน ตั้งแต่ พ.ศ. 2529 และได้ทำการศึกษาเกี่ยวกับนโยบายรัฐสวัสดิการในแถบสแกนดิเนเวียด้วย มีผลงานหนังสือเรื่องรัฐสวัสดิการสวีเดน
นายบุญส่งได้เดินทางกลับสู่ประเทศไทยใน พ.ศ. 2552 และในกลาง พ.ศ. 2553 ได้เข้าสังกัดพรรคการเมืองใหม่ด้วยการลงสมัครรับเลือกตั้งสมาชิกสภากรุงเทพมหานคร (ส.ก.) ในเขตบึงกุ่ม โดยมีการเลือกตั้งในวันที่ 29 สิงหาคม ปีเดียวกัน แต่ไม่ได้รับการเลือกตั้ง
อาซึกิ มิโฮะ

อาซึกิ มิโฮะ (; โรมาจิ: "Azuki Miho") เป็นตัวละครเอกจากเรื่อง "วัยซนคนการ์ตูน"
ประวัติ.
นางเอกของเรื่อง อายุเท่ากับ มาชิโระ แอบชอบมาชิโระตั้งแต่ชั้นประถม และมาชิโระก็แอบชอบเธอตั้งแต่ชั้นประถมเหมือนกัน แต่ไม่เคยจะบอกรักกันเลยสักครั้ง กว่าจะรู้ว่าชอบกันก็อยู่ชั้น ม.3 กันแล้ว โดยรู้ในวันที่มาชิโระมาสารภาพว่าจะเป็นนักเขียนการ์ตูน และได้ขอเธอแต่งงานโดยสัญญาว่าถ้าฝันเป็นจริง (โดยการที่การ์ตูนของมาชิโระได้เป็นอะนิเมะและอาซึกิพากย์ตัวนางเอก) จะมาแต่งงานกัน ทำให้อาซึกิเขินได้วิ่งเข้าบ้านและตอบตกลงกลับมาทางอินเตอร์โฟน โดยมีข้อแม้ว่า จะไม่พบหน้ากันอีกจนกว่าฝันจะเป็นจริง จะคุยกันแค่ทางเมล์ ซึ่งไปซ้ำรอยกับที่ แม่ของอาซึกิ กับอาของมาชิโระเคยทำไว้
ล่าสุดมิโฮะ ได้มีโอกาสไปออดิชันให้เรื่อง "Natural+" ที่ นีซึมะ เอย์จิและอิวาเสะ ไอโกะเป็นคนเขียน แต่เธอก็ปฏิเสธการขอออดิชันไป เพราะว่าจะถือเป็นการพากย์ให้คู่แข่งของพวกโมริทากะ และตัวที่เธอไปออดิชัน มีโอกาสที่จะได้เป็นนางเอกของเรื่องด้วย จึงทำให้เธออาจจะผิดคำสัญญาที่เคยให้ไว้กับโมริทากะด้วย ทำให้ไอโกะแค้นเธอมาก เพราะว่าทั้งโมริทากะและอาคิโตะ นำหน้าเรื่องความรักไปมากกว่าเธอ
นามปากกา "อาชิโรกิ มุโตะ" มาจากการนำเอาชื่อ ของ โมริทากะ กับ มิโฮะ มารวมกัน ตอนแรกได้ชื่อว่า "อาชิโระ มุโตะ" แต่อาคิโตะบอกว่าไม่มีชื่อของเขาเลย เขาก็เป็นคนเขียนเรื่องเหมือนกันนะ จึงเติมตัว "กิ" ลงไป เป็น "อาชิโรกิ มุโตะ"
รามาซาน รามาซานอฟ

รามาซาน รามาซานอฟ  เจ้าของฉายา เดอะพันนิชเชอร์ เกิดวันที่ 22 มิถุนายน ค.ศ. 1984 เป็นนักมวยไทยและเป็นนักสู้ป้องกันตัวชาวรัสเซีย ปัจจุบัน เขาเป็นแชมป์รายการ WPMF มวยไทยโลกรุ่นเฮฟวีเวท ตลอดจนเป็นแชมป์ WMC มวยไทยนานาชาติ เขาได้เข้ามาอาศัยอยู่ในประเทศไทยตั้งแต่ ค.ศ. 2004
ประวัติ.
รามาซาน รามาซานอฟ เกิดที่เมืองมาคัชกาลา ซึ่งเป็นเมืองหลวงของสาธารณรัฐดาเกสถาน ในประเทศรัสเซีย และเริ่มชกมวยสากลเมื่ออายุได้ 13 ปี ต่อมาเมื่อเขามีอายุ 15 ปี ได้เกิดความรักในกีฬามวยไทย เขาย้ายมาอยู่ที่เมืองไทยพร้อมกับญาติของเขา ได้แก่ อาร์สลาน และมาโกเหม็ด มาโกเมดอฟ เพื่อตามเป้าหมายในการเข้าสู่สายอาชีพมวยไทย รามาซานได้เข้าประจำอยู่ที่ร่มโพธิ์ยิมในกรุงเทพ ภายในระยะเวลาเพียงไม่กี่ปี เขาได้ไต่ระดับจากรุ่นซุปเปอร์มิดเดิลเวทขึ้นสู่รุ่นครุยเซอร์เวท
เขาทำการชกไฟท์แรกเมื่ออายุได้ 19 ปีในประเทศไทย และเป็นแชมป์รายการแข่งระดับโลกในปี ค.ศ. 2004 ต่อมาในวันที่ 5 ธันวาคม ค.ศ. 2006 รามาซานได้เข้าร่วมในรายการ S1 เวิลด์เฮฟวี่เวททัวร์นาเมนท์ ซึ่งจัดขึ้นที่กรุงเทพ ประเทศไทย เนื่องในวันพ่อแห่งชาติ และสามารถเอาชนะเอมมานูเอล พาเยท กับจาฟาร์ อาหมัดฮี โดยกรรมการเป็นผู้ตัดสินทั้งสองรายการ และได้ส่งเขาเข้าสู่รอบไฟนอล ที่ซึ่งเขาได้พบกับมาเรค ดิมิทริออฟ จากประเทศเบลารุส และรามาซานเป็นฝ่ายเอาชนะได้ด้วยการเตะต่ำในยกที่สอง
หนึ่งเดือนต่อมา ซึ่งตรงกับวันที่ 5 มกราคม ค.ศ. 2007 มีการจัดการแข่งขันที่ดูไบ ในสหรัฐอาหรับเอมิเรตส์ รามาซานได้เข้าสู่สังเวียนอีกครั้งและสามารถน็อคเอเวอร์ท ฟยีท นักชกชาวดัตช์ ในยกที่สี่ ของรายการ WMC มิดเดิลอีสท์
19 พฤษภาคม ค.ศ. 2007 เขาได้เข้าร่วมการแข่งขันเค-วัน เป็นครั้งแรก ในรายการ เค-วัน สแกดิเนเวีย จีพี 2007 แต่เป็นฝ่ายพ่ายแพ้ ด้วยการถูกธีโอดอร์ ซารีเยฟ ชนะน็อคในยกที่สอง
8 ธันวาคม ค.ศ. 2007 ในซิดนีย์ ออสเตรเลีย รามาซานสามารถหยุดสตีฟ แมคคินนอน ในยกที่สี่ของรายการ WMC อินเตอร์คอนติเนนทอล มวยไทยเฮฟวีเวท
19 กรกฎาคม ค.ศ. 2008 ในเคปทาวน์ แอฟริกาใต้ รามาซานได้กลายเป็นแชมเปี้ยนคนใหม่ของรายการ WPMF เฮฟวีเวทเวิลด์ โดยเอาชนะปีเตอ โมตอง ซึ่งเป็นที่ชื่นชอบของชาวแอฟริกาใต้ โดยชนะทีเคโอในยกที่สอง
โอเมก้า สปีดมาสเตอร์

โอเมกา สปีดมาสเตอร์  เป็นชื่อสายการผลิตนาฬิกาจับเวลายี่ห้อโอเมกา สปีดมาสเตอร์ ประกอบด้วยรุ่นย่อยต่าง ๆ และรุ่นจำกัดจำนวนหลายรูปแบบ มีทั้งใช้กลไกแบบออโตเมติกและระบบไขลาน สปีดมาสเตอร์เปิดตัวในปี ค.ศ. 1957 และมีชื่อเสียงมาจากการที่มันได้รับเลือกจากองค์การนาซาให้นำไปใช้ในโครงการอะพอลโล โอเมก้า สปีดมาสเตอร์เป็นนาฬิกาข้อมือเรือนแรกที่ใส่บนดวงจันทร์ เมื่อบัซ อัลดรินสวมใส่สปีดมาสเตอร์ 145.012 เข้ากับโอเมก้า 321 กาลิเบอร์ เมื่อวันที่ 20 กรกฎาคม ค.ศ. 1969 (นีล อาร์มสตรองทิ้งนาฬิกาสปีดมาสเตอร์ของเข้าไว้ในยานสำรวจดวงจันทร์ อีเกิล ระหว่างการเดินบนดวงจันทร์) 
ประวัติความเป็นมา.
ในช่วงที่โครงการเจมินี่ขององค์การนาซ่ากำลังดำเนินการอยู่นั้น เป็นช่วงเวลาที่ยังไม่มีนาฬิกาเรือนใดที่ผ่านการรับรองว่าสามารถส่วมใส่ขณะท่องอวกาศได้ จึงมีการเสนอให้บริษัทผู้ผลิตนาฬิกายี่ห้อต่างๆ ส่งนาฬิกาที่ออกแบบสำหรับการท่องอวกาศเพื่อทำการทดสอบประสิทธิภาพ นอกจากนั้นแล้ว นาซ่ายังได้ส่งวิศวกรระบบสองคนไปหาซื้อนาฬิกาที่มีขายอยู่ตามปกติ โดยมองหารุ่นที่น่าจะสามารถนำไปใส่บนอวกาศได้ เพื่อนำมาทำการทดสอบ โดยเลือกนาฬิกาจับเวลาที่ใช้ระบบไขลานด้วยตนเอง
มีนาฬิกาทั้งหมดหกยี่ห้อที่ถูกซื้อและนำไปทดสอบที่นาซ่า สปีดมาสเตอร์ ผ่านการทดสอบมากมาย ไม่ว่าจะเป็นอุณหภูมิที่สูง ภาวะสุญญากาศ ความชื้น การกัดกร่อน การกระแทก ความเร่ง แรงดัน การสั่นสะเทือนและเสียง การทดสอบเสร็จสิ้นในวันที่ 1 มีนาคม ปี 1965 มีนาฬิกาสามยี่ห้อที่ผ่านการทดสอบอันหฤโหดมาได้ แต่มีเพียง สปีดมาสเตอร์ เท่านั้นที่ผ่านการทดสอบมาได้โดยแทบไม่มีความคลาดเคลื่อนเลย
โอเมก้า สปีดมาสเตอร์ ได้รับการรับรองอย่างเป็นทางการจากองค์การนาซ่าให้เป็นนาฬิกาสำหรับการปฏิบัติภารกิจบนอวกาศ และถูกนำไปใช้ขณะปฏิบัติภารกิจในอวกาศหลายๆครั้ง
จิรัฐชัย ชยุติ

เตชินท์ เป็นนักร้องชาวไทย แจ้งเกิดจากเวทีดัชชี่บอยแอนด์เกิร์ล 2007 จบการศึกษาระดับ ป.ตรี จากคณะมนุษยศาสตร์ ภาควิชา ศิลปนิเทศ สาขาดนตรีตะวันตก เอกขับร้อง มหาวิทยาลัยเกษตรศาสตร์ บางเขน 
ชีวิตส่วนตัว.
ด้านชีวิตส่วนตัวปัจจุบันสมรสกับ ลลิดา เต็มถาวรกุล ชื่อเล่น หลิน แฟนสาวนอกวงการ ที่คบหาดูใจกันมากว่า 2 ปี เมื่อวันที่ 6 กุมภาพันธ์ พ.ศ. 2560 ที่โรงแรมพลาซ่า แอทธินี
จีโอซิตีส์

ยาฮู! จีโอซิตีส์  เป็นบริการพื้นที่เว็บของ Yahoo! ปัจจุบันยุติการให้บริการแล้ว
จีโอซิตี้ส์ก่อตั้งโดย David Bohnett และ John Rezner ช่วงปลายปี 1994 ในชื่อ Beverly Hills Internet (BHI)
ในตอนแรกนั้น ผู้ใช้จะเลือก "เมือง" ที่ต้องการจะวางหน้าเว็บของตนลงไป
"เมือง" เหล่านี้ ตั้งชื่อตามเมืองหรือภูมิภาคจริง ๆ ให้เข้ากับประเภทเนื้อหา ตัวอย่างเช่น เว็บไซต์เกี่ยวกับคอมพิวเตอร์ จะถูกวางใน "SiliconValley"
และไซต์ที่เกี่ยวกับความบันเทิงก็จะถูกจัดให้อยู่ใน "Hollywood" จึงเป็นที่มาของชื่อ "จีโอซิตีส์"
สิบหลังจาก ยาฮู! ซื้อกิจการจีโอซิตีส์ ยาฮูได้ประกาศว่าจะปิดให้บริการ GeoCities ในวันที่ 26 ตุลาคม 2009 และเว็บไซต์ต่าง ๆ จะใช้ไม่ได้ในวันที่ 27 ตุลาคม 2009 มีหน้าเว็บที่ผู้ใช้สร้างอย่างน้อย 38 ล้านหน้า ก่อนที่จีโอซิตีส์ จะปิดตัวลง สำหรับบริการ GeoCities Japan ในญี่ปุ่นยังคงให้บริการอยู่จนกระทั่งปิดตัวในปี 2019
โรแบร์โต กอกโก

โรแบร์โต กอกโก  เกิดวันที่ 16 พฤษภาคม ค.ศ. 1977 เป็นนักมวยไทยรุ่นซูเปอร์มิดเดิลเวท และเป็นนักมวยสากลรุ่นไลท์เฮฟวีเวทชาวอิตาลี เป็นแชมป์รายการ ISKA คิกบ็อกซิ่งเวิลด์สามสมัย และเป็นแชมเปียนรายการ WKN มวยไทยเวิลด์แชมเปียนสองสมัย
ยูนะ อิโต (ไอดอลลิ่ง)

ยูนะ อิโต (; โรมาจิ: "Itō Yuna") คือ ไอดอลญี่ปุ่น สังกัด "Box Corporation agency" และเป็นหนึ่งในสมาชิกรุ่นที่สี่ ของวง "ไอดอลลิ่ง!!!" หมายเลขประจำตัวคือ 23
ประวัติการทำงาน.
ยูนะ อิโต เข้ามาเป็นสมาชิกรุ่นที่สี่ ของวง ไอดอลลิ่ง!!! เมื่อเดือน มีนาคม ปี พ.ศ. 2553 พร้อมกับสมาชิกอีกสี่คน
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 12 "Me ni wa Aoba Yama Hototogisu Hatsukoi"
เมะกะมุซุเมะ

เมกะโชโจะ  หรือเมกะเกิร์ล เป็นตัวละครการ์ตูนญี่ปุ่นรูปแบบหนึ่ง บ้างก็เรียกว่าเฮย์กิมุสุเมะ  หรือเมกะมุสุเมะ  ซึ่งมีที่มาจากผลงานของฟุมิคาเนะ ชิมาดะ เมกะโชโจะนั้นมักมีลักษณะเป็นเด็กหญิงในชุดคอสเพลย์หรือแอนดรอยด์ที่มีลักษณะคล้ายคลึงกับพาหนะอาวุธแบบต่างๆ
ต้นกำเนิดของเมกะโชโจะก็คือ MSโชโจะ  ซึ่งเป็นเด็กหญิงที่สวมชุดเกราะซึ่งมีลักษณะคล้ายกับโมบิลสูทในอะนิเมะกันดั้ม โดย MSโชโจะตัวแรกนั้นก็คือ "ดอมโชโจะ" ซึ่งมิกะ อาคิทากะได้วาดในนิตยสารกันดั้มเอซรายเดือนฉบับเดือนสิงหาคม ปีพ.ศ. 2525 โดยมีลักษณะคล้ายกับลามูจากเรื่องลามู ทรามวัยจากต่างดาว ซึ่งในปัจจุบัน นิตยสารกันดั้มเอซก็ยังคงลงภาพวาดของ MSโชโจะ ในลักษณะที่เป็นเหมือนคอลัมน์ล้อเลียนของกันพลารุ่นต่างๆ
ในปัจจุบันนั้น เมกะโชโจะไม่ได้จำกัดแค่หุ่นยนต์ในการ์ตูน แต่ยังรวมถึงอาวุธสงครามหรือพาหนะอื่นๆในความเป็นจริงด้วย
ปฏิบัติการแอ็บเซนชัน

ปฏิบัติการแอ็บเซนชั่น  เป็นชื่อรหัสใช้เรียกการรุกรานเกาะคาสเตโลริโซ นอกชายฝั่งตุรกี ของสหราชอาณาจักร ระหว่างสงครามโลกครั้งที่สอง เมื่อราวปลายเดือนกุมภาพันธ์ ค.ศ. 1941 กองทัพอิตาลีประสบความสำเร็จในการขับไล่กองทัพของสหราชอาณาจักรและออสเตรเลียที่พยายามเข้ายึดครองเกาะคาสเตโลริโซ ฝ่ายอิตาลีได้พยายามขัดขวางการยึดครองของสัมพันธมิตรโดยคาดการณ์ไว้ว่าเมื่อสามารถยึดเกาะคาสเตโลริโซได้ก็จะสามารถตัดการลำเลียงยุทธปัจจัยและสินค้าสำคัญที่เชื่อมต่อระหว่างอียิปต์และกรีซได้อีกด้วย
การยกพลขึ้นบกของฝ่ายสัมพันธมิตรและการสร้างแนวป้องกัน.
แกนนำประกอบด้วยหน่วยปฏิบัติการพิเศษสหราชอาณาจักรกว่า 200 คนที่ถูกขนส่งเพื่อสร้างค่ายป้องกันขึ้นบนเกาะคาสเตโลริโซ และ กองทัพเรืออังกฤษอีก 24 หน่วย วันที่ 24 กุมภาพันธ์ แผนแรกคือการสร้างแนวรบขึ้นบน หัวหาดสามารถส้างแนวให้ทันในเวลาเพียง 3 วันก่อนการมาถึงของกองทัพอิตาลี และได้สร้างเครื่องส่งสัญญาณเพื่อรวบรวมกองทหารอังกฤษที่ประจำการอยู่ที่ไซปรัสเพื่อจะได้เรียกมาสมทบเมื่อกองกำลังขาดแคลนทหาร และนาวิกโยธินรอยัลเริ่มต้นส้างท่าเรือเชื่อมโยงไปถึงเนินเขาของเกาะหลังจากเรือดำน้ำปาร์เทียนทำสำรวจก่อนหน้านี้ของชายฝั่ง อิตาลีจึงส่งเรือสอดแนมที่มีชื่อว่า"ลูโม่" ที่พลางเป็นเรือสินค้าเข้าไปในบริเวณเกาะคาสเตโลริโซเพื่อสำรวจที่ตั้งที่ชัดเจนแต่ก็ได้แต่ข้อมูลที่ตั้งของท่าเรือเท่านั้น ก่อนที่จะถูกปืนใหญ่จากกองเรือรบอังกฤษยิงทิ้ง
การโจมตีของอิตาลี.
ฝ่ายอิตาลีได้ตัดสินใจเด็ดขาดและส่งกองทัพอากาศบินเข้าไปในเกาะคาสเตโลริโซ เป้าหมายคือทิ้งระเบิดบริเวณท่าเรือและปราสาทที่ตั้งอยู่บนภูเขาของเกาะ โดยเชื่อว่าหน่วยปฏิบัติการพิเศษฝ่ายสัมพันธมิตรอาจใช้เป็นที่มั่น กองทัพเรืออิตาลีเริ่มการโจมตีโดยพยายามใช้คลื่นรบกวนการสื่อสารของกองเรือฝ่ายสัมพันธมิตร และทำให้ฝ่ายสัมพันธมิตรค้นหากองเรืออิตาลีไม่เจอ ฝ่ายอิตาลีจึงโจมตีเรือสัมพันธมิตรเสียหายอย่างหนัก กองทัพอิตาลีเริ่มยกพลขึ้นบกทำให้กินเนื้อที่เพิ่มขึ้นการรบเชื่อมโยงไปถึงประมาณ 240 กิโลเมตร ทหารสัมพันธมิตรทางตอนเหนือของท่าเรือถูกระเบิดทำให้กระจัดกระจาย ในขณะที่กองกำลังหน่วยปฏิบัติการพิเศษบริเวณท่าเรือและผู้ว่าราชการของเกาะคาสเตโลริโซ และถูกระเบิดเสียชีวิตได้รับบาดเจ็บอีกมากมาย ฝ่ายสัมพันธมิตรเริ่มส่งสัญญาณเตือนภัยที่ทำแบบล่าช้า ฝ่ายอิตาลีได้ขึ้นฝั่งเสียก่อนที่สัมพันธมิตรจะใช้สัญญาณเตือนให้รับรู้ ฝ่ายสัมพันธมิตรถูกโจมตีต้องถอยร่นประมาณ 40 กิโลเมตรลงมาที่ชายฝั่ง จนแอนดรู คอนทิงแฮมส่งสัญญาณขอกองกำลังเสริมเพื่อยับยั้งการยกพลขึ้นบกของอิตาลี แต่กองเรือลำเลียงไม่สามารถหาตำแหน่งที่ชัดเจนพอจึงส่งกำลังเสริมมาไม่ได้
หลังจากนั้น.
การดำเนินงานได้รับการอธิบายโดยพลเรือเอกคอนทิงแฮมเป็น"การวางแนวป้องกันที่สร้างความเสื่อมเสียและสะท้อนให้เห็นช่องโหว่เพียงอย่างมากให้แก่ศัตรู" คณะกรรมการส่งเสริมการสอบถามพบว่าการพิจารณาผิดบัญชาการ ล่อแทนการติดต่อด้วยพลังศัตรูโดยไม่ชักช้าเป็นกุญแจสำคัญในการ ความล้มเหลวของการเชื่อมโยงไปถึงหลักและการแยก บัญชาการอังกฤษหลายคนประหลาดใจโดยการเกิดปฏิกิริยาที่แข็งแกร่งของชาวอิตาเลียน ทหารอิตาลียังคงอยู่ในการโจมตีและสามารถยึดครองหมู่เกาะดาลโดแนลจนผนวกเป็นส่วนหนึ่งของจักรวรรดิเมื่อปี ค.ศ.1943
มาร์ฟิโอ คาโนเล็ตติ

มาร์ฟิโอ คาโนเล็ตติ  เจ้าของฉายา เดอะวอริเออร์ไทเกอร์ เกิดวันที่ 12 มิถุนายน ค.ศ. 1978 เป็นหนึ่งในนักมวยไทยรุ่นมิดเดิลเวทชาวบราซิลผู้ประสบความสำเร็จตลอดกาล เขาเป็นแชมป์รายการ WKN มวยไทยบราซิลเลี่ยนแชมเปี้ยนสามสมัย และเป็นแชมป์รายการ K-1 บราซิล แมกซ์ GP 2002
ประวัติ.
มาร์ฟิโอ คาโนเล็ตติ ฝึกมวยไทยมาเป็นระยะเวลา 13 ปี เขาเริ่มฝึกฝนภายหลังจากที่ได้ชมภาพยนตร์ของฌอง-คล็อด แวน แดมม์ นั่นเป็นครั้งแรกที่เขาได้เห็นนักสู้ผู้ใช้วิชามวยไทยในการแสดง เขาจึงเริ่มตัดสินใจเริ่มฝึกฝนอย่างจริงจัง โดยไม่ได้มุ่งเน้นการฝึกกีฬารูปแบบอื่น นอกจากมุ่งฝึกฝนเฉพาะมวยไทยเป็นหลักเท่านั้น โดยฝึกฝน 6 วันต่อสัปดาห์ เวลารวมในการฝึกฝนเฉลี่ย 6 ชั่วโมงต่อวัน โดยเทคนิคที่เขาชื่นชอบมากที่สุดคือการเตะต่ำ
ครั้งหนึ่ง มาร์ฟิโอ เคยให้สัมภาษณ์แก่สื่อบัลแกเรียว่า มวยไทยให้ทุกสิ่งแก่เขา มวยไทยคือชีวิตของเขา เขามีชีวิตอยู่เพื่อมวยไทย
ณัฐวุฒิ พิมพา

รองศาสตราจารย์ ดร.ณัฐวุฒิ พิมพา เป็นนักวิชาการชาวไทย ณ (Royal Melbourne University of Technology) ประเทศออสเตรเลีย และวิทยาลัยการจัดการ มหาวิทยาลัยมหิดล (CMMU) และได้รับตำแหน่ง ศาสตราจารย์ ในสาขาการจัดการจาก The American University โดยมีผลงานทางวิชาการในด้านการตลาด sustainable business และการจัดการระหว่างประเทศ และ มีบทบาทต่อสื่อมวลชนภายในประเทศออสเตรเลียในฐานะนักวิชาการผู้นำเสนอข้อมูลด้านเศรษฐกิจและสังคมของประเทศไทยและอาเซียนในออสเตรเลีย โดยเฉพาะในช่วงวิกฤตการเมืองไทย รศ. ดร.ณัฐวุฒิ พิมพา เป็นหนึ่งในผู้ร่วมวิพากษ์ความเคลื่อนไหวในประเทศไทยและจริยธรรมทางธุรกิจในไทยให้สื่อมวลชนในออสเตรเลียและเอเชีย เช่น Channel News Asia, Australian Broadcasting, SBS Radio และเป็นหนึ่งในคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ (วลพ.)ชุดที่ ๒ แห่งกระทรวงพัฒนาสังคมและความมั่นคงของมนุษย์ 
การศึกษาและผลงานวิชาการ.
รศ.ดร.ณัฐวุฒิ เป็นศิษย์เก่าโรงเรียนสวนกุหลาบวิทยาลัย จบปริญญาตรีในสาขาภาษาอังกฤษและประว้ติศาสตร์เอเชียตะวันออกเฉียงใต้จากคณะอักษรศาสตร์ จุฬาลงกรณ์มหาวิทยาลัย ปริญญาโทและเอกจาก มหาวิทยาลัยวิกตอเรีย และ มหาวิทยาลัยโมนาช โดยทุนรัฐบาลไทย เคยเป็นข้าราชการกระทรวงศึกษาธิการ และ อาจารย์ด้านการบริหาร ณ มหาวิทยาลัยบูรพา
ผลงานทางวิชาการในสาขาการจัดการระหว่างประเทศและการศึกษาของ รศ.ดร.ณัฐวุฒิ ตีพิมพ์ในวารสารนานาชาติเป็นจำนวนมาก เช่น , Journal of Studies in International Education, International Journal of Training and Development, Journal of Asia-Pacific Management, International Journal of Globalisation and Business นอกจากนี้ยังเป็นบรรณาธิการวารสารวิชาการด้านธุรกิจไทยและไทยศึกษา The International Studies of Thai Business, Society and Culture นอกจากนี้ยังได้รับการแต่งตั้งให้เป็น ศาสตราจารย์ ในสาขาการจัดการจาก The American University ในปี 2024 
ตัวอย่างผลงานวิชาการ.
หนังสือ.
Corporate Social Responsibility and the Inclusivity of Women in the Mining Industry: Emerging Research and Opportunities (Advances in Business Strategy and Competitive Advantage)
Global Marketing for Australian Education (2010)
Marketing Like a Professional (2006)
บทความวิชาการ.
UN toolkit to help businesses become more gender-inclusive
Overcoming Gender Barriers i Entrepreneurship Education (2022)
Poverty Alleviation and Business (2013)
Business and Human Rights[] (2013)
International Business Education[] (2011)
Embracing Guanxi (2010)
Transnational MBA in Thailand (2009)
Internationalisation of Australian Education (2009)
บทความสื่อต่างประเทศ.
Kingsgate's Thai Mine and Community Engagement
Lessons from South Korea's Chaebol Economy
Growth in Our MIST
Politics Written in Blood
Class Warfare in Thailand
The Unlucky road for Yingluck
Australia and ASEAN
ABC Interview
รศ.ดร.ณัฐวุฒิเป็นตัวแทนนักวิชาการจากรัฐวิกตอเรียในองค์กร ซึ่งเป็นองค์กรเอ็นจีโอด้านการศึกษาระหว่างประเทศในออสเตรเลียและนิวซีแลนด์ และเป็นคอลัมน์นิสต์รับเชิญที่เขียนบทความด้านจริยธรรมทางธุรกิจให้กับนิตยสาร Business Plus, Forbes Thailand และเว็บไซต์ the Conversation
อิฟไอบีลีฟ

อิฟไอบีลีฟเป็นอัลบั้มที่ 4 ของไม คุรากิ ออกจำหน่ายวันที่ 9 กรกฎาคม พ.ศ. 2546 โดยในอัลบั้นนี้ได้มีการร้องเพลงร่วมกันกับสเตฟานี ซุนหรือเรียกอีกชื่อว่า ซุน ยาง ซีในเพลงสุดท้ายของอัลบั้มที่มีชื่อว่า ทูไนท์, ไอ ฟีล โครช ทู ยู (Tonight, I feel close to you) อัลบั้มนี้มีรหัสซีดีคือ GZCA-5031
ข้อมูลเพลง.
อัลบั้มนี้เป็นอัลบั้มที่ 4 ของไม คุรากิ ออกจำหน่ายวันที่ 9 กรกฎาคม พ.ศ. 2546 อัลบั้มนี้มีรหัสซีดีคือ GZCA-5031 อัลบั้มนี้ได้นำไปประกอบโฆษณา SEA BREEZE อีกทั้งอัลบั้มนี้ยังมีการร้องเพลงร่วนกันในเพลง "ทูไนท์,ไอ ฟีล โครช ทู ยู" (Tonight, I feel close to you) กับ ซุน ยาง ซี
อัลบั้มนี้ซารด์ประจำสัปดาห์ที่อันดับ 1 โดยสัปดาห์แรกขายได้ 251,218 ชุด อัลบั้มนี้อยู่ในโอริคอนซาร์ต 20 สัปดาห์ ยอดขายรวมทั้งหมด 444,536 ชุด เป็นอัลบั้มที่ขายดีอันดับที่ 24 ประจำปีพ.ศ. 2546 อัลบั้มนี้ได้รับรางวัลรับรองสถานะและได้ประกาศนียบัตรจาก RIAJ ประเภท 2x Platinum
มันโมหัน สิงห์

มันโมหัน สิงห์ (26 กันยายน ค.ศ. 1932 – 26 ธันวาคม ค.ศ. 2024) หรือ มันโมฮัน ซิงห์ เป็นอดีตนายกรัฐมนตรีอินเดียที่ดำรงตำแหน่งใน ค.ศ. 2004 ถึง 2014 ปัจจุบันดำรงตำแหน่งสมาชิกรัฐสภาในราชยสภา โดยเป็นตัวแทนรัฐราชสถาน
ชีวิตช่วงต้นและการศึกษา.
สิงห์เกิดในวันที่ 26 กันยายน ค.ศ. 1932 ที่กาฮ์ ปัญจาบ บริติชราช เป็นลูกชายของ คุรมุข สิงห์ (Gurmukh Singh) กับ อมฤต กาวร์ (Amrit Kaur) เขาอยู่ในครอบครัวที่นับถือศาสนาซิกข์ 
เขาเข้าศึกษาที่มหาวิทยาลัยปัญจาบ ซึ่งตอนนั้นอยู่ที่ โหศิยัรปุระ ปัญจาบ ในสาขาเศรษฐศาสตร์และได้รับปริญญาตรีและโทใน ค.ศ. 1952 และ 1954 ตามลำดับ ตอนที่เป็นนักศึกษาวิทยาลัยเซนต์จอห์นใน ค.ศ. 1957 เขาสอบผ่านในสาขาเศรษฐศาสตร์แบบไตรโพส (Tripos) ของมหาวิทยาลัยเคมบริดจ์ 
หลังเรียนที่เคมบริดจ์เสร็จแล้ว สิงห์เดินทางกลับอินเดียแล้วประกอบอาชีพเป็นครูที่มหาวิทยาลัยปัญจาบ
คณะธุรกิจการบริการ มหาวิทยาลัยรามคำแหง

คณะธุรกิจการบริการ มหาวิทยาลัยรามคำแหง วิทยาเขตสุโขทัย  เป็นคณะที่ดำเนินการสอนรายวิชาด้านสาขาธุรกิจการบริการ เป็นธุรกิจที่เกี่ยวกับการบริการในรูปแบบต่าง ๆ เพื่อตอบสนองความต้องการของผู้บริโภค เช่น ความสะดวก สบาย ความปลอดภัย ความบันเทิง โดยคิดค่าบริการเป็นค่าตอบแทน เช่น ธุรกิจการท่องเที่ยว ธุรกิจการโรงแรม ธุรกิจการขนส่ง ธุรกิจร้านอาหาร โรงพยาบาล ของมหาวิทยาลัยรามคำแหง และเป็นคณะที่จัดตั้งเป็นหน่วยงานภายในของ กองบริการการศึกษา โดยเริ่มเปิดสอนหลักสูตรบริหารธุรกิจบัณฑิต ระดับปริญญาตรี ในหลักสูตร 1 สาขาวิชา
รายนามคณบดี.
1.รองศาสตราจารย์นพคุณ คุณาชีวะ
เอ็กซ์ตรีมรูลส์ (2010)

เอ็กซ์ตรีมรูลส์ 2010  เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) ที่จัดหลังศึกใหญ่ เรสเซิลเมเนีย ครั้งที่ 26 จัดเมื่อวันที่ 25 เมษายน ค.ศ. 2010 ณ นิวออร์ลีนส์แอรีนา ในนิวออร์ลีนส์ รัฐลุยเซียนา ซึ่งเป็นการจัดรายการที่นำเสนอโดย KFC โดยแสดงนักมวยปล้ำจาก รอว์ และ สแมคดาวน์ ในรายการนี้มีการแข่งขันปล้ำกัน 8 รายการตามตาราง ซึ่งตามจริงมี 9 รายการ ดังนี้
ภาษามัง

ภาษามัง (Mảng) มีผู้พูดทั้งหมด 3,165 คน อยู่ในเวียดนาม 2,660 คน (พ.ศ. 2542) ทางภาคตะวันตกเฉียงเหนือ มีผู้พูดในจีนราว 500 คน ในมณฑลยูนนาน จัดอยู่ในตระกูลภาษาออสโตรเอเชียติก ภาษากลุ่มมอญ – เขมร สาขามอญ – เขมรเหนือ สาขาย่อยมัง
ฟุริฟุริไอดอลลิ่ง!!!

ฟุริฟุริไอดอลลิ่ง!!!  คือ กลุ่มนักร้องย่อยของ "ไอดอลลิ่ง!!!" วงไอดอลหญิงของประเทศญี่ปุ่น ซึ่งขณะนั้น ไอดอลลิ่ง!!!ได้มีการแบ่งกลุ่มออกทั้งหมด 4 กลุ่มด้วยกัน 
ในส่วนของการออกผลงานซิงเกิลนั้น ยังคงใช้ในชื่อของไอดอลลิ่งอยู่ ซึ่งฟุริฟุริไอดอลลิ่ง!!!ได้ออกผลงานในซิงเกิลที่ 5 คือ "ฮันนินวะ อะนาตะ เดส/นาการะ" ร่วมกับกลุ่ม "กิสะกิสะ ไอดอลลิ่ง!!!" ซึ่งฟุริฟุริไอดอลลิ่ง!!! ได้ร้องเพลง "ฮันนินวะ อะนาตะ เดส" และ กิสะกิสะ ไอดอลลิ่ง!!! ร้องเพลง "นาการะ"
การแบ่งกลุ่มนักร้องย่อยในครั้งนี้ ถือได้ว่า เป็นแบ่งกลุ่มเพื่อออกผลงานซิงเกิลเพียงผลงานเดียว แล้วกลุ่มนักร้องย่อยทั้งหมดก็จะกลับมารวมตัวกันในชื่อ "ไอดอลลิ่ง" เช่นเดิม เพื่อออกผลงานต่อไป
สมาชิก.
สมาชิกของ ฟุริฟุริไอดอลลิ่ง!!! มีทั้งหมด 4 คนด้วยกัน คือ
ขุมทรัพย์สุดขอบฟ้า 3 ตอน ศึกอภินิหารครูเสด

ขุมทรัพย์สุดขอบฟ้า 3 ตอน ศึกอภินิหารครูเสด  เป็นภาพยนตร์ภาคที่ 3 ในซีรีส์ของอินเดียน่า โจนส์ ออกฉายวันที่ 24 พฤษภาคม ค.ศ. 1989 เป็นภาพยนตร์แอ็คชั่น จัดจำหน่ายโดย พาราเมาท์ พิกเจอร์ส ผลิตโดย ลูคัสฟิล์ม กำกับโดย สตีเวน สปีลเบิร์ก ซึ่งต่อจากตอน ถล่มวิหารเจ้าแม่กาลี และมีภาคต่อจากนี้ ในปี 2008 คือตอน 
ภาพยนตร์ทำรายได้ 474.17 ล้านเหรียญ
เรื่องย่อ.
ในปี 1938 อินเดียน่า โจนส์ (แฮร์ริสัน ฟอร์ด) ต้องเดินทางตามหาขุมทรัพย์อีกครั้ง นั่นคือ จอกกาลิซ หรือจอกศักดิ์สิทธิ์ที่พระเยซูใช้ในพระกระยาหารมื้อสุดท้าย แล้วจอกที่ว่านี้ยังเคยรองรับพระโลหิตของพระองค์ตอนถูกตรึงกางเขนมาแล้วด้วย จากนั้นจอกดังกล่าวตกอยู่ในมือของโจเซฟแห่งอารามาเทียอยู่พักหนึ่ง ก่อนจะหายสาบสูญไปนับพันปี เงื่อนงำล่าสุดก็คือ อัศวินสามพี่น้องแห่งสงครามครูเสดเป็นผู้พิทักษ์เอาไว้ คนพี่คนแรกได้เสียชีวิตไปก่อน ส่วนอัศวินคนที่สองก่อนตายก็ได้เปิดเผยความลับนี่แก่บาทหลวงรูปหนึ่ง ส่วนคนน้องสุดท้องก็ไม่มีใครได้พบมาตลอด 700 ปี ว่ากันว่าเขายังคงปกป้องจอกนี้อยู่ ในตำนานได้กล่าวไว้ว่า ใครได้ครอบครองและดื่มน้ำจากจอก คนผู้นั้นจะมีชีวิตอันเป็นนิรันดร์ หลังจากที่ ศจ.เฮนรี โจนส์ (ฌอน คอนเนอรี่) พ่อของอินดี้ก็ได้ออกตามหาจอกแล้วก็หายไปก่อนหน้านี้ อินดี้จึงรีบดำเนินการสืบหาร่องรอยของพ่อทันที แล้วการผจญภัยครั้งใหม่ก็เริ่มขึ้น มันนำพาเขาไปพบกับศัตรูดั้งเดิมอย่างพวกนาซี และ โดโนแวน ที่ต้องการจอกเช่นกัน
งานสร้างภาพยนตร์.
ต่อมาเมื่อหนังภาค 2 ฉายไปและยังทำเงินอยู่ ทางจอร์จ ลูคัส ก็เริ่มมาคุยกับผู้กำกับถึงหนังภาค 3 ซึ่งลูคัสเสนอว่าอยากให้ภาค 3 มันเกี่ยวกับเรื่องของบ้านผีสิง แต่เผอิญช่วงนั้น ผู้กำกับ เพิ่งสร้าง Poltergeist ไปเมื่อปี 1982 และเขาก็ไม่อยากทำอะไรที่มันซ้ำซาก จอร์จ ลูคัส เลยคิดบทเกี่ยวกับเรื่องของจอกกาลิซขึ้นมาแทน แล้วผู้กำกับก็เสนอให้เป็นเรื่องเกี่ยวกับพ่อลูกตระกูลโจนส์ ซึ่งคนที่จะมาแสดงเป็นพ่อของอินดี้ คือ ฌอน คอนเนอรี่ ต้นตำรับแห่ง เจมส์ บอนด์ และนักแสดงอื่นๆ จาก 007 ในแต่ละภาค
จอห์น รีส-เดวี่ กับ Denholm Elliott ก็มารับบทเดิมจากภาคแรก เป็นซัลล่าห์และมาร์คัส ซึ่งคราวนี้ทั้งสองคนก็ลงมาร่วมผจญภัยกับอินดี้สองพ่อลูกด้วย จอห์น รีส-เดวี่ เป็นคนถนัดเรื่องฮา Denholm Elliott ก็เสริมเข้าไปอีก แบบให้สนุกเลยเพลินไปกันใหญ่ แอลลิสัน ดู๊ดดี้ ผู้หญิงอินดี้ของภาคนี้ เป็นอีกหนึ่งดาราที่แสดงอารมณ์ทางดวงตาได้ดีมากคนหนึ่ง ตอนที่แสดงอารมณ์โลภ ทำได้เยี่ยมมาก เหมือนเธอตกอยู่ในภวังค์ของสมบัติชิ้นนั้นจริงๆ อีกคนที่น่าจดจำไว้ คือ River Phoenix ที่มาแสดงเป็นอินดี้ตอนหนุ่มในเมื่อภาพยนตร์เริ่ม
ชฎาพร รัตนากร

ชฎาพร รัตนากร(ชื่อเล่น : ดา) เป็นนักแสดงชาวไทย เกิดเมื่อวันที่ 8 พฤศจิกายน พ.ศ. 2513 จบการศึกษามหาวิทยาลัยสวนดุสิต มีผลงานการแสดงครั้งแรกในภาพยนตร์เรื่อง นายซีอุย แซ่อึ้ง ตามด้วยละครจักร ๆ วงศ์ ๆ เรื่อง ดินน้ำลมไฟ และ ไผ่แดง และมีชื่อเสียงในละครเรื่อง ศีรษะมาร ในบท "ปิลันธา" 
เชิงอรรถ.
<templatestyles src="Refbegin/styles.css" />
อโศกมหาราช

อโศกมหาราช  เป็นภาพยนตร์ประวัติศาสตร์อินเดีย นำแสดงโดย ศาห์รุข ข่าน การีน่า กาปูร์ อะจิส กุมาร และจอห์นนี่ เรเวอร์ เป็นภาพยนตร์เรื่องหนึ่งของบอลลีวู้ดที่มีชื่อเสียงระดับโลก มีความยาว 171 นาที และ หนึ่งใน ละครประวัติศาสตร์ ของ อินเดีย ได้แก่ อมราปาลี พระเจ้าอชาตศัตรู อโศกมหาราช และ โชธา อัคบาร์ ภาพยนตร์เรื่องนี้ถ่ายทำและออกฉายในปี พ.ศ. 2544 เป็นภาพยนตร์ในเครือ ยาส โจปรา
เนื้อเรื่องย่อ.
เรื่องราว “อโศกมหาราช” มหากาพย์ภาพยนตร์ที่เล่าเรื่องจากเสี้ยวหนึ่งในพระชนม์ชีพของมหาจักรพรรดิอโศก หลานชายของพระเจ้าจันทรคุปต์ เมารยะ
ผู้ครองบัลลังก์แคว้นมคธเมื่อ 300 ปีก่อนคริสต์ศักราช เมื่อปู่สละราชบัลลังก์ออกบวช พระเจ้าพินทุสารพระบิดาสืบต่อ บัดนี้กาลเวลาล่วงเลย แก่ชราลงไป ใครจะได้ครองบัลลังก์ ศึกสายเลือดระหว่างพี่น้องต่างมารดา
บัลลังก์ตกเป็นของเจ้าชายอโศก เพื่อขยายราชอาณาจักร พระเจ้าอโศกทรงก่อสงครามนองเลือดที่สุดในประวัติศาสตร์ โดยเข้าตีคลิงกะแคว้นเพื่อนบ้านจนพินาศย่อยยับ
หลังจากได้รับชัยชนะบนกองซากอศุภนับแสน พระเจ้าอโศกทรงสำนึกเสียพระทัย จนตั้งประปณิธานว่าจะยุติการเดินทางบนเส้นทางแห่งสงคราม หันมาทุ่มเทให้กับการทำนุบำรุงและเผยแพร่ศาสนาพุทธให้ขจรไกล
พ็อกเก็ตมอนสเตอร์ ไดมอนด์ &amp; เพิร์ล

พ็อกเก็ตมอนสเตอร์ ไดมอนด์ & เพิร์ล  เป็นภาพยนตร์อนิเมะซีรีส์โปเกมอนลำดับที่ 3 ออกอากาศต่อจากซีรีส์ พ็อกเก็ตมอนสเตอร์ แอดวานซ์ เจเนอเรชัน ที่ออกอากาศจบชุด
โดยประเทศไทยได้มีการนำโปเกมอน ไดมอนด์ & เพิร์ล เปลี่ยนชื่อใหม่เป็น โปเกมอน ศึกกาแล็กติกทีม
จุดสำคัญ.
โปเกมอน ไดมอนด์ แอนด์ เพิร์ล เป็นซีรีส์ที่นำมาจากเกม โปเกมอน ไดมอนด์ และ เพิร์ล โดยใช้ชื่อเวอร์ชันเกมจากเจนเนเรชันที่ 4 และอิงเขตประเทศที่ปรากฏในเกม โดยเขตในภาคนี้มีชื่อว่า ชินโอ ในซีรีส์นี้ ฮารุกะ และ มาซาโตะ ไม่ได้ร่วมเดินทางกับซาโตชิแล้ว หลังจากที่ร่วมทีมกับซาโตชิต่อเนื่องเป็นเวลานานในซีรีส์ที่ผ่านมา และมีตัวละครหลักตัวใหม่คือ ฮิคาริ ผู้ฝึกโปเกมอนมือใหม่ที่มุ่งหวังอยากจะเป็น โปเกมอน โคออดิเนเตอร์ เธอมาจากเมืองฟุตาบะ และตัวละครอีกคนคือ ทาเคชิ เพื่อนของซาโตชิที่คอยให้คำแนะนำอย่างใกล้ชิดมาตั้งแต่ตอนแรก ๆ ของเรื่อง ได้กลับมาร่วมทีมอีกครั้งในช่วงเริ่มต้นซีรีส์ ส่วนฮารุกะเองนั้นได้ปรากฏตัวในซีรีส์นี้แค่ 1 ครั้ง เท่านั้นโดยฮารุกะปรากฏด้วยเสื้อผ้าชุดใหม่
อีกหนึ่งสิ่งที่เปลี่ยนไปคือชุดเสื้อผ้าใหม่ของซาโตชิและทาเคชิ โดยซาโตชิจะไม่ได้สวมเสื้อตัวเก่าที่ถูกพวกแก๊งร็อคเก็ตเล่นงานจนขาดเป็นเสี่ยงๆ แต่แล้วกลับเปลี่ยนเป็นชุดใหม่ทั้งตัวคล้ายกับภาค Advanced Generation แต่ชุดนี้จะเป็นสีน้ำเงิน
ซีรีส์ไดมอนด์ แอนด์ เพิร์ล ยังมีความเปลี่ยนแปลงอีกอย่างหนึ่งจากซีรีส์ที่ 2 กล่าวคือ ซีรีส์นี้ยังเป็นซีรีส์ที่ซาโตชิจะพบกับคู่แข่งคนใหม่ที่เจอกันตอนต้นซีรีส์ นั่นก็คือ ชินจิ รวมถึงศัตรูอีกกลุ่มที่มีอิทธิพลประจำเขตชินโอ คือ แก๊งกิงกะ
รายชื่อตอนในโปเกมอน ไดมอนด์ & เพิร์ล.
"หมายเหตุ"'
การออกอากาศ.
พ็อกเก็ตมอนสเตอร์ ไดมอนด์ & เพิร์ล ออกอากาศตอนแรกเมื่อวันที่ 28 กันยายน ค.ศ. 2006 และสิ้นสุดซีรีส์เมื่อวันที่ 9 กันยายน ค.ศ. 2010 ออกอากาศทุกวันพฤหัสบดีเวลา 19:00 - 19:30 น. ทางสถานีโทรทัศน์ทีวีโตเกียว รวมจำนวนตอนที่ออกอากาศ 193 ตอน
ในประเทศไทย ได้ออกอากาศทางสถานีโทรทัศน์โมเดิร์นไนน์ ในช่วงรายการ โมเดิร์นไนน์การ์ตูน โดยเริ่มออกอากาศเมื่อวันที่ 4 เมษายน - 3 ตุลาคม พ.ศ. 2553 เวลา 8:00 - 8:30 น. แต่ออกอากาศไม่จบ ซึ่งในขนณะนั้นได้ออกอากาศเพียง 52 ตอน แต่ได้กลับมาออกอากาศอีกครั้งในทุกวันเสาร์ - อาทิตย์ เวลา 6:30 น. - 7:00 น. ในรายการ โมเดิร์นไนน์คิดส์ เมื่อวันที่ 5 มีนาคม 2554 ถึง วันที่ 10 กันยายน 2554 อย่างไรก็ตามได้ออกอากาศอีกครั้งในช่วงรายการ MCOT การ์ตูนคลับ (คิดส์โซน) ทุกวันเสาร์ เวลา 7:30 น. - 7:55 น. โดยนำตอนที่ 54 เป็นต้นไปมาพากย์ใหม่อีกครั้ง โดยนำเวอร์ชันต่างประเทศมาออกอากาศ ในวันที่ 9 สิงหาคมได้เพิ่มวันออกอากาศเป็นวันอาทิตย์จนถึงวันที่ 11 ตุลาคม และออกอากาศอีกครั้งทางช่องการ์ตูนคลับและทรูสปาร์ก JUMP
คีย์ (นักร้อง)

คีย์  หรือชื่อจริงว่า คิม คี-บ็อม (อักษรโรมัน: Kim Kibum; เกาหลี: ; ฮันจา: ; อาร์อาร์: "Gim Gibeom"; เอ็มอาร์: "Kim Kibŏm"; 23 กันยายน ค.ศ. 1991) เป็นสมาชิกของชายนี สังกัดเอสเอ็มเอนเตอร์เทนเมนต์
ออร์เคสตราลสวีต (บัค)

ออร์เคสตราลสวีต  หรือบางครั้งเรียกเป็นภาษาฝรั่งเศสว่า อูแวร์ตูร์  จำนวน 4 ชิ้นของโยฮัน เซบัสทีอัน บัค มีรหัสแคตาล็อก BWV 1066–1069 เป็นผลงานประพันธ์ในช่วงปี ค.ศ. 1725 ถึง 1735 ขณะบัคใช้ชีวิตอยู่ที่เมืองไลพ์ซิจ เป็นดนตรีแบบบาโรกที่เปิดตัวด้วยทำนองเชื่องช้า และตามด้วยท่อนฟิวก์ที่เร่งจังหวะเร็วขึ้น
ออร์เคสตราลสวีตของบัค มี 4 ชิ้น ได้แก่
อูแวร์ตูร์หมายเลข 1 ในบันไดเสียง ซี เมเจอร์.
อูแวร์ตูร์หมายเลข 1 ในบันไดเสียง ซี เมเจอร์ (Ouverture No. 1 in C major, BWV 1066) แบ่งเป็น 7 มูฟเมนต์ ได้แก่
อูแวร์ตูร์หมายเลข 2 ในบันไดเสียง บี ไมเนอร์.
อูแวร์ตูร์หมายเลข 2 ในบันไดเสียง บี ไมเนอร์ (Ouverture No. 2 in B minor, BWV 1067) แบ่งเป็น 7 มูฟเมนต์ ได้แก่
มูฟเมนต์ที่ 7 ชื่อ Badinerie มักนิยมนำไปบรรเลงเดี่ยวฟลูต
อูแวร์ตูร์หมายเลข 3 ในบันไดเสียง ดี เมเจอร์.
อูแวร์ตูร์หมายเลข 3 ในบันไดเสียง ดี เมเจอร์ (Ouverture No. 3 in D major, BWV 1068) แบ่งเป็น 5 มูฟเมนต์ ได้แก่
มูฟเมนต์ที่ 2 ชื่อ Air กลายเป็นชิ้นงานดนตรีบาโรกที่ได้รับความนิยมที่สุด โดยเฉพาะเมื่อออกุสต์ วิลเฮล์ม (1845-1908) นักไวโอลินชาวเยอรมัน นำไปเรียบเรียงใหม่ ใช้ชื่อว่า Air on the G String 
อูแวร์ตูร์หมายเลข 4 ในบันไดเสียง ดี เมเจอร์.
อูแวร์ตูร์หมายเลข 4 ในบันไดเสียง ดี เมเจอร์ (Ouverture No. 4 in D major, BWV 1069) แบ่งเป็น 5 มูฟเมนต์ ได้แก่
ช่างตัดผมแห่งเซวิลล์

ช่างตัดผมแห่งเซวิลล์  เป็นอุปรากรภาษาอิตาลีความยาว 2 องก์ โดยโจอากีโน รอสซีนี (1792 – 1868) ดัดแปลงจากบทละครชวนหัวต้นฉบับภาษาฝรั่งเศส ชื่อ "Le Barbier de Séville ou la Précaution inutile" (1775) ของปีแยร์-โอกุสแต็ง การง เดอ โบมาร์แช ออกแสดงรอบปฐมทัศน์ที่โรงละคร Teatro Argentina กรุงโรม เมื่อวันที่ 16 กุมภาพันธ์ ค.ศ. 1816 และเป็นอุปรากรอิตาลีเรื่องแรก ๆ ที่เดินทางไปเปิดการแสดงในสหรัฐอเมริกา ที่นิวยอร์ก เมื่อ ค.ศ. 1825 และเป็นอุปรากรเรื่องหนึ่งที่ประสบความสำเร็จสูงสุด 
ในช่วงแรกที่อุปรากรเรื่องนี้ออกแสดง กลับไม่ได้รับการยอมรับนัก เนื่องจากถูกต่อต้านโดยผู้ชื่นชอบผลงานของโจวันนี ไปซีเอลโล (1740 – 1816) ที่เคยแต่งอุปรากรจากเรื่องเดียวกันนี้ ใช้ชื่อว่า "Il barbiere di Siviglia, ovvero La precauzione inutile" ตั้งแต่ปี ค.ศ. 1782 ซึ่งกล่าวหารอสซีนีแต่งอุปรากรชิ้นนี้เพื่อเทียบชั้น และล้อเลียนงานของไปซีเอลโล ซึ่งเน้นเรื่องราวเกี่ยวกับความรัก ต่างจากของรอสซีนีที่เน้นเรื่องขบขัน 
ท่อนอาเรีย ชื่อ "Largo al factotum" จากอุปรากรเรื่องนี้ เป็นหนึ่งในอาเรียที่ได้รับความนิยม โดยเฉพาะท่อนที่ร้องว่า "Figaro! Figaro! Figaro!" ปรากฏอยู่ในวัฒนธรรมสมัยนิยมจำนวนมาก เช่น ภาพยนตร์แอนิเมชัน วูดดี วูดเพ็กเกอร์ ทอมกับเจอร์รี่ กล่าวกันว่าเป็นอาเรียสำหรับนักร้องเสียงแบริโทน ที่ร้องยากที่สุดเพลงหนึ่ง
โรเบิร์ต เชอร์ร็อด

โรเบิร์ต ลี เชอร์ร็อด  (8 กุมภาพันธ์ ค.ศ. 1909 – 13 กุมภาพันธ์ ค.ศ. 1994) เป็นนักข่าว นักเขียน บรรณาธิการชาวอเมริกันเขาเป็นนักข่าวสงครามให้กับนิตยสารไทม์และนิตยสารไลฟ์ ครอบคลุมเหตุการณ์ในสงครามโลกครั้งที่สอง ไปจนถึงสงครามเวียดนาม ในช่วงระหว่างสงครามโลกครั้งที่สองเขาเข้าร่วมกับนาวิกโยธินสหรัฐอเมริกา เข้าร่วมยุทธการที่แอตตู, ทาราวา, ไซปัน, ไอโยจิมา และโอกินาวา เขายังเขียนหนังสือเกี่ยวกับสงครามโลกครั้งที่สอง อย่าง "Tarawa: The Story of a Battle" (1944) และ "History of Marine Corps Aviation in World War II" (1952) เขาเป็นบรรณาธิการนิตยสารไทม์ในช่วงระหว่างสงครามโลกครั้งที่สอง ต่อมาเป็นบรรณาธิการให้กับ "The Saturday Evening Post" จากนั้นเป็นรองประธานบริษัทเคอร์ติสพับบลิชชิง
คโธเนียน

คโธเนียน  เป็นเผ่าพันธุ์ในเรื่องชุดตำนานคธูลู โดยมีบทบาทครั้งแรกในเรื่องสั้น "Cement Surroundings" (พ.ศ. 2512) ของไบรอัน ลัมลีย์แต่ไม่ได้ปรากฏตัวให้เห็น คโธเนียนมีบทบาทสำคัญในนิยายเรื่อง"The Burrowers Beneath" (พ.ศ. 2517)
ลักษณะ.
คโธเนียนมีลักษณะคล้ายกับหมึกขนาดมหึมาแต่ไม่มีตา โดยส่วนลำตัวนั้นเหมือนกับหนอนและมีเมือกหุ้มตัวไว้ แม้จะมีรูปร่างคล้ายกับหมึก แต่คโธเนียนก็เป็นสัตว์บกและจะตายเมื่อจมน้ำ เนื้อของคโธเนียนยังบาดเจ็บเมื่อสัมผัสกับน้ำอีกด้วย
คโธเนียนนั้นอาศัยอยู่ใต้ดิน มีอายุยืนกว่าพันปี โดยคโธเนียนส่วนใหญ่นั้นจะอาศัยอยู่ในชั้นใต้ดินใกล้กับแกนโลก ส่วนใหญ่แล้วมนุษย์จะได้เจอคโธเนียนหลังการปะทุของหินหนืด หรือเป็นคโธเนียนที่หลงมาชั้นผิวดิน ไม่ก็เป็นคโธเนียนตัวเมียที่กำลังจะวางไข่ แม้คโธเนียนที่โตเต็มวัยจะทนความร้อนได้สูงแต่ลูกๆของคโธเนียนนั้นสามารถใช้ไฟเผาให้ตายได้ เนื่องจากคโธเนียนจะวางไข่ครั้งละน้อยจึงหวงไข่และลูกของตนมาก คโธเนียนเคลื่อนไหวไปใต้ดินด้วยการละลายชั้นหินรอบๆตัว ซึ่งทำให้เกิดเสียงที่คล้ายกับเสียงสวดมนต์และทำให้สามารถหาตัวได้
คโธเนียนสื่อสารกันด้วยโทรจิตและบูชา "ชุดด์ เมล"  ซึ่งเป็นคโธเนียนที่มีขนาดใหญ่โตถึงหนึ่งไมล์
คาดเชือก

คาดเชือก เป็นภาพยนตร์ไทย ออกฉายในปี พ.ศ. 2527 เป็นผลงานกำกับภาพยนตร์เรื่องแรกของบัณฑิต ฤทธิ์ถกล สร้างมาจากเรื่องจริงของวงการมวยคาดเชือก นำแสดงโดยสรพงษ์ ชาตรี, นิรุตต์ ศิริจรรยา, หม่อมหลวงสุรีย์วัล สุริยง และมยุรา ธนะบุตร ภาพยนตร์เรื่องนี้บัณฑิต ได้ความช่วยเหลือจากเพื่อนในการกู้เงินมาทำภาพยนตร์ ใช้ทุนประมาณ 2 ล้านบาท เข้าฉายในกรุงเทพฯ ทำเงินไปเพียง 2-3 แสนบาท แต่สามารถขายสาย ทำให้ขาดทุนไม่มากนัก
ภาพยนตร์เรื่องนี้ได้รับรางวัลพระสุรัสวดี พ.ศ. 2527 ในสาขาผู้แสดงสมทบชายยอดเยี่ยม (ชาลี อินทรวิจิตร) และพากย์ชายยอดเยี่ยม (รอง เค้ามูลคดี) 
และในปี พ.ศ. 2558 ถูกนำมาสร้างเป็นละครโทรทัศน์ทางสถานีโทรทัศน์สีกองทัพบกช่อง 7 ผลิตโดย บริษัท ดีด้า วิดีโอ โปรดักชั่น จำกัด
เรื่องย่อ.
เมื่อบุญสม (สรพงษ์ ชาตรี/มิกค์ ทองระย้า) นักเลงเก่าและเป็นนักมวยคาดเชือก ที่เคยชกคนจนตายออกจากคุกก็กลับมา เป็นปลัดที่บ้านเกิดตัวเองแต่ไม่ได้รับการยอมรับจากชาวบ้านเพราะเขาเคยทำไม่ดีไว้เยอะ แต่การกลับมาครั้งนี้เขาพยายามทำทุกอย่าง เพื่อความสงบสุขของคนในหมู่บ้านพยายามปราบปรามยาเสพติด โดยมีปลัดธนู (นิรุตต์ ศิริจรรยา/เคลลี่ ธนะพัฒน์) คอยให้ความช่วยเหลือ จนได้รับการยอมรับจากชาวบ้านและตำรวจที่เคยดูถูกปลัดบุญสมไว้
ร็อบ โลว์

โรเบิร์ต เฮปเลอร์ "ร็อบ" โลว์  เกิดเมื่อวันที่ 17 มีนาคม ค.ศ. 1964 เป็นนักแสดงชาวอเมริกัน โลว์มีชื่อเสียงจากการแสดงในภาพยนตร์เรื่อง "The Outsiders" และ "St. Elmo's Fire" โลว์เป็นที่รู้จักในการแสดงในบทบาท แซม ซีบอร์นใน "The West Wing" และบทโรเบิร์ต แม็กแคลลิสเตอร์ ในซีรีส์ "Brothers & Sisters"
มอลลี ริงวอลด์

มอลลี แคทลีน ริงวอลด์  เกิดเมื่อวันที่ 18 กุมภาพันธ์ ค.ศ. 1968 เป็นนักแสดง นักร้องและนักเต้นชาวอเมริกัน เธอมีชื่อเสียงในหมู่ผู้ชมวัยรุ่นในคริสต์ทศวรรษ 1980 ในผลงานภาพยนตร์ของจอห์น ฮิวส์ เรื่อง "Sixteen Candles" (1984), "The Breakfast Club" (1985), and "Pretty in Pink" (1986) เธอกลับมาทำงานแสดงอีกครั้งกับบท แอน เจอร์เกนส์ ในรายการครอบครัวทางช่องเอบีซี เรื่อง "The Secret Life of the American Teenager"
เดสเพลโตซอรัส

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เดสเพลโตซอรัส  เป็นเทอโรพอดในวงศ์ไทรันโนซอรอยเดีย (Tyrannosauroidea) ที่อาศัยอยู่ทางตะวันตกของทวีปอเมริกาเหนือ เมื่อประมาณ 77 ถึง 74 ล้านปีก่อนในยุคครีเทเชียส ซากฟอสซิลพบในรัฐอัลเบอร์ต้า และรัฐมอนแทนาเป็นส่วนใหญ่
เดสเพลโตซอรัส เป็นไดโนเสาร์ในวงส์เดียวกับไทรันโนซอรัส ที่มีคุณสมบัติกะโหลกใหญ่พันคม เช่นเดียวกับเทอโรพอดในวงศ์ไทรันโนซอรอยเดียอื่น
ลักษณะ.
เดสเพลโตซอรัส มีขนาดความยาวประมาณ 9 เมตร (27 ฟุต) และมีน้ำหนักอยู่ระหว่าง 1.8 ตันถึง 3.8 ตัน กะโหลกมีขนาดใหญ่วัดความยาวได้ 1 เมตร (3.3ฟุต) มีโพรงช่องเปิดขนาดใหญ่ในกะโหลกศีรษะมีส่วนช่วยในการลดน้ำหนักตัวและเป็นที่ อยู่ของกล้ามเนื้อที่ยึดติดในกะโหลกเหมือนในไดโนเสาร์กินเนื้อทุกชนิด ฟันมีทั้งหมดหกสิบซี่มีลักษณะคล้ายรูปไข่ มีคุณสมบัติกะโหลกทั่วไปคล้ายกับไทรันโนซอรัส คอมีลักษณะเป็นรูปทรงตัว S เพื่อสนับสนุนกะโหลก เดสเพลโตซอรัสมีสัดส่วนของกระดูกแขนยาวที่สุดในสัดส่วนของร่างกายเมื่อเทียบกับ ไทรันโนซอรอยเดียอื่นด้วยกัน หางยาวและมีน้ำหนักเพื่อทำหน้าที่เป็นตัวถ่วงกะโหลกศีรษะเพื่อรักษาสมดุลของร่างกาย
การค้นพบ.
ตัวอย่างแรกที่ค้นพบมีชื่อว่า CMN 8506 เป็นโครงกระดูกบางส่วนรวมถึงกะโหลกศีรษะ, เชิงกราน, กระดูกขาอ่อนและกระดูกสันหลังจากคอ ขุดพบในปี ค.ศ. 1921 โดย ชาร์ลส เซมเบิร์ก มอร์ทราน ที่คิดว่ามันเป็นชนิดใหม่ของกอร์โกซอรัส แต่ในปี ศ.ส.1970 เดล รัสเซล ได้ให้ชนิดได้อธิบายและให้สกุลใหม่ เดสเพลโตซอรัส (Daspletosaurus จากกรีกδασπλητo-/daspleto-ลำต้น ('ตกใจ') และσαυρος sauros (กิ้งก่า') นอกเหนือจากนี้ยังมีตัวอย่างที่มีชื่อเสียงอื่น ๆ โครงกระดูกที่พบในปี 2001 ซึ่งมีความสมบูรณ์ ตัวอย่างฟอสซิลทั้งสองถูกขุดพบจากชั้นหินฟอสซิลโอลด์แมน ฟอร์เมชั่น
เวส แอนเดอร์สัน

เวสลีย์ มอร์ติเมอร์ เวลส์ "เวส" แอนเดอร์สัน  เกิดเมื่อวันที่ 1 พฤษภาคม ค.ศ. 1969 เป็นผู้กำกับ นักเขียนบท นักแสดง และโปรดิวเซอร์ ทั้งภาพยนตร์ยาว ภาพยนตร์สั้น และโฆษณา ชาวอเมริกัน เขาได้รับการเสนอชื่อเข้าชิงรางวัลออสการ์สาขาบทภาพยนตร์ดั้งเดิมยอดเยี่ยมจากเรื่อง "The Royal Tenenbaums" เอกลักษณ์ที่โดดเด่นในภาพยนตร์ของเขาคือการถ่ายภาพที่อยู่กึ่งกลางของของเฟรม การใช้สีสันที่ฉูดฉาดในภาพยนตร์ การใช้นักแสดงหน้าเดิมๆมาใช้ซ้ำในหนังของเขาอย่าง บิลล์ เมอร์เรย์ , เจสัน ชวาร์ตส์แมน และ โอเว่น วิลสัน เป็นต้น และบทภาพยนตร์ภาพยนตร์ของเขามักจะมีความแฟนตาซีเพ้อฝันอยู่เสมอ
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ เวส แอนเดอร์สัน
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
$ ดอลลาร์สหรัฐ
รางวัล.
จำนวนรางวัลที่เข้าชิงและได้รับจากภาพยนตร์ของ เวส แอนเดอร์สัน
โทนี เคอร์ติส

โทนี เคอร์ติส  เกิดเมื่อวันที่ 3 มิถุนายน ค.ศ. 1925 เป็นนักแสดงชาวอเมริกัน เขารับบทการแสดงอันหลากหลาย ตั้งแต่ตลกเบาๆ อย่างเช่นเป็นนักดนตรีที่หนีออกจากแก๊งอันธพาลใน "Some Like It Hot" ไปจนถึงบทดราม่าหนัก ๆ อย่างเช่นใน "The Defiant Ones" ซึ่งทำให้เขาได้รับการเสนอชื่อเข้าชิงรางวัลออสการ์ในสาขา นักแสดงนำชายยอดเยี่ยม และตั้งแต่ปี 1949 เป็นต้นมา เขาแสดงในภาพยนตร์มากกว่า 100 เรื่อง และยังแสดงในละครโทรทัศน์ด้วย
เออร์รอล ฟลิน

เออร์รอล เลสลี ทอมสัน ฟลิน (20 มิถุนายน ค.ศ. 1909 – 14 ตุลาคม ค.ศ. 1959) เป็นนักแสดงชาวอเมริกันเชื้อสายออสเตรเลีย เป็นหนึ่งในนักแสดงชายที่มีชื่อเสียงในยุคทองของภาพยนตร์ฮอลลีวูดยุคคลาสสิก เป็นที่รู้จักจากการรับบทบาทนักแสดงนำคู่กับ โอลิเวีย เดอ แฮวีลันด์ในภาพยนตร์ที่ประสบความสำเร็จหลายเรื่อง โดยเฉพาะกับการรับบท โรบินฮูด ของเขาในเรื่อง "โรบินฮู้ด จอมโจรผจญภัย" (1938) ที่ได้รับการยกย่องจากสถาบันภาพยนตร์อเมริกัน ให้เป็นหนึ่งใน 18 การแสดงบทฮีโร่ที่ยิ่งใหญ่ที่สุดตลอดกาลของวงการภาพยนตร์อเมริกันมาจนถึงปัจจุบัน อย่างไรก็ตามเขาเป็นนักแสดงชายที่มักจะถูกกล่าวถึงเรื่องการใช้ชีวิตส่วนตัวที่มีอุปนิสัยเจ้าชู้และมีแนวความคิดเชิงรตินิยม (Hedonism) ที่มักจะแสวงหาความสุขส่วนตัวอย่างเปิดเผยตลอดจนมีการใช้ชีวิตที่หรูหราฟุ่มเฟือย
ฟลิน เสียชีวิตอย่างกะทันหันที่ประเทศแคนาดาในปี ค.ศ. 1959 จากภาวะกล้ามเนื้อหัวใจตายเนื่องจากโรคเส้นเลือดหัวใจตีบ, โรคตับแข็งและ โรคไขมันพอกตับ อันเกิดจากการใช้ชีวิตของเขาที่มักจะดื่มสุราและสูบบุหรี่จัด
สเตอร์ลิง เฮย์เดน

สเตอร์ลิง เฮย์เดน  (26 มีนาคม ค.ศ. 1916 - 23 พฤษภาคม ค.ศ. 1986) เป็นนักแสดงชาวอเมริกัน และนักเขียน จากบทนำในอาชีพของเขา เขามักแสดงในภาพยนตร์คาวบอยและหนังฟิล์มนัวร์ อย่างเช่นใน "Johnny Guitar", "The Asphalt Jungle" และ "The Killing" ต่อมาเขารับบท แจ็ก ดี. ริปเปอร์ ใน "" (1964) เขายังรับบทเป็นตำรวจชาวไอร์แลนด์ในบท กัปตันแม็กคลัสกีย์ ในภาพยนตร์ของแฟรนซิส ฟอร์ คอปโปลา เรื่อง "The Godfather" ในปี 1972 เขามีความสูง 6 ฟุต 5 นิ้ว (196 ซม.) ถือเป็น 1 ในนักแสดงนำที่สูงที่สุดตลอดกาล
จอห์นนี ไวส์มึลเลอร์

จอห์นนี ไวส์มึลเลอร์ (2 มิถุนายน ค.ศ. 1904 – 20 มกราคม ค.ศ. 1984) เป็นนักว่ายน้ำ นักแสดงชาวเยอรมัน-อเมริกัน ที่เกิดในออสเตรีย-ฮังการี ไวส์มึลเลอร์ถือเป็น 1 ในนักว่ายน้ำที่ดีที่สุดในโลกในคริสต์ทศวรรษ 1920 เขาได้รับเหรียญทองกีฬาโอลิมปิก 5 เหรียญ เหรียญทองแดง 1 เหรียญ เขาชนะการแข่งขันยูเอสเนชันนอลแชมเปียนชิป 52 ครั้ง และทำสถิติโลก 67 ครั้ง หลังจากอาชีพนักว่ายน้ำ เขาแสดงในภาพยนตร์ ถือเป็นนักแสดงคนที่ 6 ที่รับบทเป็นทาร์ซานในภาพยนตร์ จากบทบาทนี้ เขาแสดงในภาพยนตร์ 12 เรื่อง จากบททาร์ซานที่มีนักแสดงรับบทกันหลายคน แต่ไวส์มึลเลอร์ถือเป็นคนที่เป็นที่รู้จักมากที่สุดในบทนี้ กับเสียงหอนของทาร์ซานที่ยังมีใช้ในภาพยนตร์ปัจจุบัน
ทาร์ซาน

ทาร์ซาน  เป็นตัวละครในบทประพันธ์ เป็นเด็กที่ถูกทอดทิ้ง และเติบโตในป่าแอฟริกา ได้รับการเลี้ยงดูโดยลิง ที่ชื่อ Mangani ตัวละครทาร์ซานสร้างขึ้นโดยเอ็ดการ์ ไรซ์ เบอร์โรส์ โดยปรากฏในบทประพันธ์ครั้งแรกในชื่อ "Tarzan of the Apes" (เผยแพร่ในนิตยสารในปี ค.ศ. 1912) จากนั้นมีภาคต่อ 25 ภาค รวมถึงมีบทประพันธ์โดยนักเขียนอื่นอีก 3 เล่ม ตัวละครนี้ยังมีเผยแพร่ในสื่ออื่นๆ อย่างนับไม่ถ้วน ทั้งภาพยนตร์ การ์ตูน หนังสือ เป็นต้น
ณัฐธีร์ โกศลพิศิษฐ์

ณัฐธีร์ โกศลพิศิษฐ์ (ชื่อเล่น: บ๊อบ; ชื่อเดิม: บดินทร์ โกศลพิศิษฐ์; เกิด: 17 มิถุนายน พ.ศ. 2522) เป็นพิธีกร, ผู้ประกาศข่าว ชาวไทย เดิมเคยเป็นอดีตนักแสดงและนายแบบ รู้จักกันอย่างกว้างขวางในนาม “พี่บ๊อบพ่อน้องณัชชา"
ประวัติ.
ณัฐธีร์ โกศลพิศิษฐ์มีชื่อเดิมว่า บดินทร์ โกศลพิศิษฐ์ ชื่อเล่น บ๊อบ เกิดเมื่อวันที่ 17 มิถุนายน พ.ศ. 2522 เป็นนักแสดง ผู้ประกาศข่าวทาง สทท. และโมเดิร์นไนน์ทีวี พิธีกร ชาวไทย เกิดที่อำเภอเกาะสีชัง จังหวัดชลบุรี เป็นลูกชายคนเดียวของครอบครัวในจำนวนพี่น้อง 6 คน ด้านการศึกษา ศึกษาระดับประถมศึกษาถึงมัธยมศึกษาตอนต้นเรียนโรงเรียนอุดมศึกษา ลาดพร้าว ระดับมัธยมปลาย โรงเรียนนวมินทราชินูทิศ เตรียมอุดมศึกษาน้อมเกล้า ระดับปริญญาตรีและปริญญาโทวิศวกรรมศาสตร์ (ไฟฟ้า) จุฬาลงกรณ์มหาวิทยาลัย ตอนเรียนอยู่เป็นติวเตอร์ สอนคณิตศาสตร์และฟิสิกส์ ตั้งแต่ปี 1 
เริ่มเข้าสู่วงการบันเทิงจากการได้รับตำแหน่งหนุ่มแพรว ปี 2000 เริ่มด้วยภาพยนตร์ "ผีสามบาท" จากนั้นแสดงละครเรื่อง "สุดดวงใจ", "ปีกมาร", "กิเลสมาร" และ "นางโจร" ยังเป็นพิธีกร "9 Sci", "มายา TV" และ "ทายได้ให้เลย" เป็นผู้ประกาศข่าว เขาเคยได้รับรางวัลเมขลาสาขานักแสดงดาวรุ่งชายในปี พ.ศ. 2544 จากละคร "สุดดวงใจ" และเป็น 1 ใน 10 พิธีกรประชาชนนิยม ท็อปอวอร์ด ได้รางวัลในฐานะผู้ประกาศ และพิธีกรดีเด่น จาก Sudsupda Young & Smart Vote 2005
นอกจากนั้นเขายังร่วมหุ้นกับเพื่อนเปิดบริษัทปราชญ์สยาม รับทำวิจัยเกี่ยวกับระบบวิศวะในภาคอุตสาหกรรม และเปิดโรงเรียนกวดวิชาชื่อโรงเรียนณัฐบดินทร์กวดวิชา ย่านบางแค 
ด้านชีวิตส่วนตัว สมรสกับ ณัฐสินี เนติเจริญพัฒน์ ชื่อเล่น เฮี้ยง สมรสเมื่อเดือนเมษายน พ.ศ. 2550 มีบุตรสาวด้วยกัน 1 คน ชื่อ ณัชชาวีณ์ ชื่อเล่น ณัชชา เกิดเมื่อวันที่ 20 กรกฎาคม พ.ศ. 2551 และมีบุตรชายฝาแฝดอีกสามคน คือ ณัติวัชร์ ชื่อเล่น พุฒ และณัติวิชญ์ ชื่อเล่น พร้อม ส่วนบุตรอีกคนหนึ่งเสียชีวิตไปเนื่องจากปอดไม่สมบูรณ์จากการคลอดก่อนกำหนด ทั้งสามเกิดเมื่อวันที่ 5 กันยายน พ.ศ. 2555 และมีบุตรชายคนเล็กอีก 1 คน ชื่อ ณัฐดรุตม์ ชื่อเล่น เภา
โบกุ โนะ ไอดอล

โบกุ โนะ ไอดอล (; โรมาจิ: "Boku no Aidoru") (แปลเป็นไทยได้ว่า "ไอดอลของผม") เป็นเรื่องสั้นที่เขียนและแต่งเรื่องโดย มิซึกิ คาวาชิตะ ลงใน โชเน็นจัมป์รายสัปดาห์ ของชูเอฉะ เป็นเรื่องราวของเด็กหนุ่มชื่อ ฮิราโนะ ฮารุฟูมิ ต้องเข้าไปเป็น คณะกรรมการสรรหา ไอดอล ในงานโรงเรียน ทำให้เขาได้รับหน้าที่หาไอดอลมาขึ้นคอนเสิร์ตให้ได้ จึงได้ออกตามหาสาวหน้ารักในโรงเรียนของเขาเอง
เรื่อง โบกุ โนะ ไอดอล มีทั้งหมด 2 ตอน โดยตอนที่สองใช้ชื่อว่า อะตะชิ โนะ ไอดอล (; โรมาจิ: "Atashi no Aidoru") (แปลเป็นไทยได้ว่า "ไอดอลของฉัน") โดยตอนแรกจะเป็นตอนของ ฮารุฟูมิ พระเอกของเรื่อง และตอนที่สองเป็นตอนของ ไอซาวะ โมโมกะ นางเอกของเรื่อง
เนื้อเรื่อง.
โบกุ โนะ ไอดอล.
เด็กหนุ่มชื่อ ฮิราโนะ ฮารุฟูมิ ต้องเข้าไปเป็นคณะกรรมการสรรหาไอดอลของงานโรงเรียน อย่างกะทันหัน โดยการหาไอดอลมาขึ้นแสดงในคอนเสิร์ตของงานโรงเรียน ตอนแรกเขาได้ไปถาม ไอซาวะ โมโมกะ เพื่อนบ้านและเพื่อนสมัยเด็กของเขา ว่าอยากเป็นไอดอลหรือเปล่า แต่พอได้ยินว่าต้องร้องเพลงในงานโรงเรียนก็ปฏิเสธทันที หลังจากนั้นเขาได้เข้าไปหา เด็กผู้หญิงที่สวยๆ ในโรงเรียนแต่ก็โดน ปฏิเสธทุกครั้ง วันหนึ่งระหว่างที่เขาอยู่ในห้องอาบน้ำ ก็ได้ยินเสียงของ โมโมกะ ร้องเพลงในห้องน้ำ จนเขาต้องรุดออกจากห้องน้ำ แล้ววิ่งไปยังห้องน้ำของบ้านโมโมกะ วันต่อมา เขาได้ไปขอร้องให้โมโมกะ มาเป็นไอดอลแต่ก็โดนปฏิเสธทุกครั้ง จนสุดท้ายเขาก็ตัดสินใจที่จะแต่งหญิงแล้วขึ้นเวทีเอง แล้วระหว่างที่ฮารุฟูมิซ้อมอยู่ที่บ้าน โมโมกะ ก็บังเอิญเห็นเขาแต่งหญิงซ้อมอยู่ในห้องนอน จนเธอต้องถามว่าทำอะไรอยู่ และก็ได้รู้ว่า ฮารุฟูมิ จะขึ้นแสดงเอง เพราะว่าเธอปฏิเสธไป และจะไม่ดึงดันให้เธอขึ้นแสดงอีก เพราะไม่อยากให้เธอทำหน้าเศร้า อยากเห็นหน้าของเธอที่ยิ้มแย้มอีก และในวันงานโรงเรียน ก่อนที่จะถึงเวลาแสดง ฮารุฟูมิก็หาชุดของเขาไม่เจอ ในเวลานั้น โมโมกะก็มายืนอยู่ข้างหลังเขาแล้วตะโกนว่า "ขอโทษที่มาสาย" และบอกกับฮารุฟูมิว่า เธอจะขึ้นแสดงเอง และเมื่อขึ้นแสดงก็ทำให้ทุกคนในงานโรงเรียนต้องตื่นตลึงราวกับว่าเธอเป็นไอดอลจริงๆ อะไรอย่างนั้น
อะตะชิ โนะ ไอดอล.
เป็นเรื่องราวของ ไอซาวะ โมโมกะ หลังจากวันที่เธอขึ้นแสดงในงานโรงเรียน จนถึงขั้นทำให้เธอมีแฟนคลับเป็นของตัวเอง และมี ฮิราโนะ ฮารุฟูมิ เป็นคนคอยกันเธอจากพวกแฟนคลับของเธอ ทำให้เธอรู้สึกว่าชอบ ฮารุฟูมิ ขึ้นมา จนอยากจะสารภาพรักกับเขา แต่ระหว่างที่เธอกำลังจะสารภาพรัก ก็จะมีปัญหาเขามาขว้างเธอตลอด อย่างเช่น กัดลิ้นตัวเอง หรือมีแฟนคลับเข้ามาทักเธอ ในเหตุการณ์ที่แฟนคลับเขามาหาเธอ จนฮารุฟูมิโดนพวกแฟนคลับหาเรื่อง แต่ฮารุฟูมิก็พาเธอหนีไปจากพวกแฟนคลับ และระหว่างเธอหลบพวกแฟนคลับอยู่นั้น ฮารุฟูมิก็บอกกับเธอว่า ไม่น่าให้เธอไปเป็นไอดอลเลย น่าจะให้ตัวเขาเองรู้ว่า เธอน่ารักคนเดียวก็พอแล้ว เมื่อหันไปก็เห็นว่าโมโมกะกำลังหลับอยู่ เขาจึงจะจูบเธอทันใดนั้นเธอก็ตื่นขึ้นมาแล้วเอาหัวชนเข้ากับ ฮารุฟูมิจนเขาสลบไป
 (; โรมาจิ: "Hirano Harufumi") 
 (; โรมาจิ: "Aizawa Momoka")
เขตการปกครองของประเทศไทย

เขตการปกครองของประเทศไทย แบ่งออกเป็น 2 รูปแบบ คือ การปกครองส่วนภูมิภาค และการปกครองส่วนท้องถิ่น ตามพระราชบัญญัติระเบียบบริหารราชการแผ่นดิน พ.ศ. 2534 ที่แบ่งการบริหารราชการแผ่นดินออกเป็น 3 ระดับ ได้แก่ ราชการส่วนกลาง ราชการส่วนภูมิภาค และราชการส่วนท้องถิ่น
การปกครองส่วนภูมิภาค.
การปกครองส่วนภูมิภาคของประเทศไทย ประกอบไปด้วย จังหวัด ปัจจุบันมีทั้งสิ้น 76 จังหวัด ไม่รวมกรุงเทพมหานครซึ่งเป็นองค์กรปกครองส่วนท้องถิ่น ก่อนหน้าปี พ.ศ. 2515 กรุงเทพมหานครเคยเป็นส่วนหนึ่งของการปกครองส่วนภูมิภาค แต่ละจังหวัดนั้นมีผู้ว่าราชการจังหวัดเป็นหัวหน้าปกครอง
แต่ละจังหวัดแบ่งออกเป็น อำเภอ ปัจจุบันประเทศไทยมี 878 อำเภอ มีระดับเทียบเท่ากับ"เขต" มีนายอำเภอเป็นหัวหน้าปกครอง แต่ละจังหวัดมีอำเภอเมือง เช่น อำเภอเมืองของจังหวัดเชียงใหม่ คือ อำเภอเมืองเชียงใหม่ ยกเว้นจังหวัดพระนครศรีอยุธยา ซึ่งมีชื่อจังหวัดและชื่ออำเภอเมืองเหมือนกัน แต่ละอำเภอสามารถแบ่งออกได้เป็น ตำบล ซึ่งมีระดับเทียบเท่ากับ"แขวง" ในกรุงเทพมหานคร แต่ละตำบลสามารถแบ่งออกเป็น หมู่บ้าน ซึ่งเป็นเขตการปกครองหน่วยเล็กที่สุด
การปกครองส่วนท้องถิ่น.
ประเทศไทยมีรูปแบบการปกครองส่วนท้องถิ่น 2 รูปแบบหลักคือ
เขตการปกครองอย่างไม่เป็นทางการ.
กรุงเทพมหานครและอีก 5 จังหวัดซึ่งอยู่ติดกัน หรือที่เรียกว่า"ปริมณฑล" มักเรียกรวมกันว่าเป็น "กรุงเทพมหานครและปริมณฑล" เนื่องจากเขตเมืองของกรุงเทพมหานคร ขยายตัวมาถึงพื้นที่ดังกล่าวแล้ว
การแบ่งภูมิภาคในประเทศไทย มีการจำกัดความที่แตกต่างกัน โดยการแบ่งอย่างเป็นทางการของราชบัณฑิตยสถานและคณะกรรมการภูมิศาสตร์แห่งชาติซึ่งได้รับการแต่งตั้งโดยสภาวิจัยแห่งชาติ ได้แบ่งภูมิภาคของไทยออกเป็น 6 ภาค ได้แก่ ภาคเหนือ ภาคตะวันออกเฉียงเหนือ ภาคตะวันตก ภาคกลาง ภาคตะวันออก และภาคใต้
เขตการปกครองในอดีต.
นับตั้งแต่ราว พ.ศ. 2458 ถึง พ.ศ. 2475 ประเทศไทยเคยมีเขตการปกครองซึ่งเรียกว่า "มณฑลเทศาภิบาล" โดยมีพื้นที่หน่วยใหญ่กว่ามณฑล เรียกว่า"บริเวณ" จังหวัดแรก ๆ ของไทย เคยถูกเรียกว่า"เมือง" โดยพัฒนามาจากนครรัฐในประวัติศาสตร์ มีทั้งเมืองซึ่งเป็นอิสระจากกรุงเทพมหานคร (หรือที่กลายมาเป็นจังหวัดในปัจจุบัน) เช่นเดียวกับเมืองที่อยู่ภายใต้การปกครองดูแลของเมืองใกล้เคียงที่มีอำนาจเหนือกว่า หรือเป็นส่วนหนึ่งของรัฐบรรณาการกึ่งเอกราช ใน พ.ศ. 2449 เริ่มมีการเปลี่ยนแปลงคำว่า "เมือง" ไปเป็น "จังหวัด" ก่อนที่จะแล้วเสร็จใน พ.ศ. 2459 หลังจากการยกเลิกมณฑล เขตการปกครองใหม่ที่ใช้แทนเรียกว่า "ภาค" ในระยะแรกนั้น ประเทศไทยแบ่งออกเป็น 4 ภาค โดยมีการเปลี่ยนแปลงเพิ่มขึ้นเป็น 9 ภาค เมื่อ พ.ศ. 2494 แต่การแบ่งเขตการปกครองแบบนี้ ก็ยกเลิกไปใน พ.ศ. 2499
สำหรับเทศบาล เคยมีชื่อเรียกว่า"สุขาภิบาล" ซึ่งส่วนใหญ่มีหน้าที่เกี่ยวกับงานด้านสุขาภิบาล เช่น การกำจัดของเสีย สุขาภิบาลก่อตั้งขึ้นเป็นครั้งแรกใน พ.ศ. 2451 และได้ยกฐานะเป็นเทศบาลตำบลทั้งหมดเมื่อเดือนพฤษภาคม พ.ศ. 2542 ส่วน"กิ่งอำเภอ" ถือเป็นอำเภอประเภทพิเศษ ซึ่งบางส่วนยังคงเป็นส่วนหนึ่งของอีกอำเภอหนึ่ง โดยปกติแล้วกิ่งอำเภอซึ่งจัดตั้งขึ้นใหม่มักจะพัฒนาขึ้นจนกลายเป็นอำเภออย่างสมบูรณ์ภายในเวลาไม่กี่ปี โดยเมื่อวันที่ 24 สิงหาคม พ.ศ. 2550 กิ่งอำเภอซึ่งมีอยู่ 81 แห่งก็ได้ยกฐานะขึ้นเป็นอำเภอโดยสมบูรณ์ แม้ว่ากิ่งอำเภอหลายแห่งจะยังมีคุณสมบัติไม่ถึงเกณฑ์ของอำเภออย่างสมบูรณ์ในขณะนั้นก็ตาม
แผนที่เขตการปกครองในอดีต.
หมายเหตุ: อาณาเขตของเขตการปกครองในอดีตอิงจากเขตการปกครองในปัจจุบัน ดังนั้นแผนที่ต่อไปนี้อาจไม่ถูกต้องทั้งหมด
ดาวีด แกตา

ปีแยร์ ดาวีด แกตา  เกิดวันที่ 7 พฤศจิกายน ค.ศ. 1967 เป็นโปรดิวเซอร์เพลง ดีเจ และนักแต่งเพลงชาวฝรั่งเศส ผลงานของเขาสามารถขายได้มากกว่า 9 ล้านอัลบั้มและ 30 ล้านซิงเกิลทั่วโลก ในปี 2013 บิลบอร์ดจัดอันดับให้เพลงของเขา "When Love Takes Over" เป็นผลงานเพลงแดนซ์ป๊อปอันดับหนึ่งตลอดกาล
ชีวิตในวัยเด็ก.
ปีแยร์ ดาวีด แกตา เกิดที่กรุงปารีส ประเทศฝรั่งเศส พ่อของเขาชื่อว่า ปีแยร์ แกตา เป็นนักสังคมวิทยาชาวฝรั่งเศสเชื้อสายอิตาลี มาจากครอบครัวชาวยิวโมร็อกโก ส่วนแม่ของเขามีเชื้อสายเบลเยียม
อาชีพ.
เขาปล่อยผลงานอัลบั้มแรกของเขา "Just a Little More Love" ในปี 2002 โดยมีอัลบั้มต่อมา "Guetta Blaster" ในปี 2004 และ "Pop Life" ในปี 2007 แกตาประสบความสำเร็จอย่างมากด้วยอัลบั้มปี 2009 ของเขา "One Love" โดยมีเพลงดังมากมาย เช่น "When Love Takes Over", "Gettin' Over You", "Sexy Bitch" และ "Memories" โดยสามเพลงแรกติดอันดับหนึ่งเพลงยอดนิยมในสหราชอาณาจักร 
อัลบั้มปี 2011 "Nothing but the Beat" ประสบความสำเร็จอย่างต่อเนื่องโดยมีเพลงดังอย่าง "Where Them Girls At", "Little Bad Girl", "Without You", "Titanium" และ "Turn Me On" โดยเขาได้รับการขนานนามว่าเป็น "ตัวพ่อแห่งวงการเพลงอีดีเอ็ม"
จอร์จิโอ เปโตรเซียน

จอร์จิโอ เปโตรเซียน  เจ้าของฉายา เดอะด็อกเตอร์ เกิดวันที่ 10 ธันวาคม ค.ศ. 1985 เป็นนักมวยไทยรุ่นเวลเตอร์เวท และเป็นนักต่อสู้ป้องกันตัวชาวอาร์มีเนีย-อิตาลี เกิดที่ซาโตรี กลาดิเอโทเรียม ในเมืองกอริเซีย ประเทศอิตาลี เป็นแชมเปี้ยนคนปัจจุบันของรายการ K-1 เวิลด์แมกซ์ 2009 และเป็นแชมเปี้ยนมวยไทยของรายการ WKN อินเตอร์คอนติเนนทอล มิดเดิลเวท
ประวัติ.
จอร์จิโอ เปโตรเซียน เดิมชื่อ เจอวอค เปโตรเซียน  เกิดที่เมืองเยเรวาน ประเทศอาร์มีเนีย เริ่มฝึกฝนมวยไทยตอนอายุ 14 ปี ซึ่งเป็นเวลาที่ได้ย้ายไปอิตาลี อาศัยอยู่ในเมืองกอริเซีย ประเทศอิตาลีและทำการฝึกฝนที่ซาโตรี กลาดิเอโทเรียม เนเมซิส ยิม ภายใต้คำแนะนำของอัลฟิโอ โรมานัท และได้เริ่มทำการแข่งชกครั้งแรกเมื่ออายุได้ 16 ปี จอร์จิโอเป็นพี่ชายของ อาร์เมน เปโตรเซียน ซึ่งเป็นนักมวยด้วยเช่นกัน